open-index/open-wikipedia-markdown huggingface dataset:
പ്ലേറ്റോ (ബഹിരാകാശപേടകം)

**പ്ലാനറ്ററി ട്രാൻസിറ്റ് ആന്റ് ഓസിലേഷൻ ഓഫ് സ്റ്റാർസ്** (Planetary Transits and Oscillations of stars) എന്നതിന്റെ ചുരുക്കപ്പേരാണ് പ്ലേറ്റോ(PLATO). യൂറോപ്യൻ സ്പേസ് ഏജൻസി വിക്ഷേപിക്കാൻ പോകുന്ന ഒരു ബഹിരാകാശ നിരീക്ഷണനിലയമാണിത്. സൗരയൂഥേതരഗ്രഹങ്ങളെ കുറിച്ച് പഠിക്കുന്നതിനുള്ള ദൗത്യത്തിന്റെ ഭാഗമായാണ് ഇത് രൂപകല്പന ചെയ്തിട്ടുള്ളത്. ഒരു കൂട്ടം ഫോട്ടോമീറ്ററുകൾ ഉപയോഗിച്ച് ശിലാഗ്രഹങ്ങളുടെ ഘടനയും സ്വഭാവവും പഠിക്കുന്നതിനോടൊപ്പം അവിടെ എവിടെയെങ്കിലും ദ്രാവകാവസ്ഥയിൽ ജലം എന്ന അന്വേഷണവും ഇതിന്റെ പരിധിയിൽ വരുന്നു.

## ചരിത്രം
ഇഎസ്‌എ കോസ്മിക് വിഷൻ 2015-2025 (ESA Cosmic Vision 2015-2025)എന്നു പേരിട്ടിരിക്കുന്ന ഒരു പദ്ധതിയുടെ ഭാഗമായി പ്രവർത്തിക്കുന്ന ഒരു സംഘം ശാസ്ത്രജ്ഞരാണ് 2007ൽ യൂറോപ്യൻ സ്പേസ് ഏജൻസിയുടെ മുന്നിൽ പ്ലേറ്റോയെ കുറിച്ചുള്ള നിർദ്ദേശം വെയ്ക്കുന്നത്. ഈ ദൗത്യത്തിന്റെ ആദ്യഘട്ടപ്രവർത്തനങ്ങൾ 2010ൽ പൂർത്തിയായി. 2024ൽ വിക്ഷേപണം നടത്തുമെന്നാണ് പ്രതീക്ഷിക്കുന്നത്. 2014 ഫെബ്രുവരി 19നാണ് യൂറോപ്യൻ സ്പേസ് ഏജൻസി കോസ്മിക് വിഷൻ 2015-2025 പദ്ധതിയുടെ ഭാഗമായുള്ള ഈ ദൗത്യത്തെ കുറിച്ചുള്ള വിവരങ്ങൾ പുറത്തു വിട്ടത്.

പ്ലാറ്റോയുടെ ദൂരദർശിനി ഡിസൈൻ ചെയ്തിരിക്കുന്നത് ഇറ്റലി, സ്വിറ്റ്സർലന്റ്, സ്വീഡൻ എന്നിവിടങ്ങളിൽ നിന്നുള്ള ശാസ്ത്രജ്ഞരുടെ ഒരു സംഘമാണ്. INAF (Osservatorio Astronomico di Padova)ലെ റോബർട്ടൊ റഗാസോണിയാണ് ഇതിന് നേതൃത്വം നൽകുന്നത്. ഇറ്റാലിയൻ സ്പേസ് ഏജൻസി, സ്വിസ് സ്പേസ് ഓഫീസ്, സ്വീഡിഷ് നാഷണൽ സ്പേസ് ബോർഡ് എന്നിവയാണ് ദൂരദർശിനിയുടെ നിർമ്മാണത്തിനാവശ്യമായ ചെലവ് വഹിക്കുന്നത്. 

## ലക്ഷ്യങ്ങൾ
ഭൂമിയെ പോലുള്ള ഗ്രഹങ്ങളെ കണ്ടെത്തുക എന്നുള്ളതാണ് പ്രധാന ലക്ഷ്യം. ഗ്രഹത്തിന്റെ വലിപ്പത്തേക്കാൾ ജീവന്റെ സാധ്യതക്കാണ് പ്രാധാന്യം. ‌‌‌‌‌‌വ്യത്യസ്തങ്ങളായ 34 ചെറിയ ദൂരദർശിനികളും കാമറകളും ഇതിൽ ഉപയോഗിക്കുന്നുണ്ട്. ഗ്രഹങ്ങളെ കണ്ടെത്തുന്നതിനു വേണ്ടി പ്ലേറ്റോ പത്തു ലക്ഷം നക്ഷത്രങ്ങളെ നിരീക്ഷിക്കും. പ്ലേറ്റോയുടെ ഏറ്റവും പ്രധാനപ്പെട്ട ലക്ഷ്യം ഗ്രഹരൂപീകരണത്തിന്റെ സാഹചര്യങ്ങളുടെ വിശദാംശങ്ങൾ കണ്ടെത്തുക എന്നതും ജീവന്റെ ആവിർഭാവം എങ്ങനെയാണ് എന്നറിയുകയുമാണ്.

## ഉപകരണങ്ങൾ
32 സാധാരണ ക്യാമറകളും 2 വലിയ ക്യാമറകളും കൂടി 34 ക്യാമറകളാണ് ഇതിലുള്ളത്. ഓരോ ക്യാമറയും ആറു ലെൻസ് വീതം ഉൾക്കൊള്ളുന്നവയാണ്. ഇവ ഓരോന്നും 1100 ചതുരശ്ര ഡിഗ്രി ഫീൽഡ് നിരീക്ഷിക്കാൻ ശേഷിയുള്ളവയുമാണ്. കോറോട്ട്, കെപ്ലർ എന്നിവയിൽ നിന്നും വ്യത്യസ്തമായി പ്ലേറ്റോക്ക് തിളക്കം കൂടിയ നക്ഷത്രങ്ങളെയും (കാന്തിമാനം 4-8‌) നിരീക്ഷിച്ച് അവയുടെ ഗ്രഹങ്ങളെ കണ്ടെത്താനാവും. മാത്രമല്ല കൂടുതൽ പ്രദേശം നിരീക്ഷിക്കാനുള്ള ശേഷിയും ഇതിനുണ്ട്.

## വിക്ഷേപണം
2024ൽ സോയൂസ് ഉപയോഗിച്ച് ഗൂയന്ന സ്പേസ് സെന്ററിൽ നിന്നായിരിക്കും ഇതിന്റെ വിക്ഷേപണം. സൂര്യനും ഭൂമിക്കും ഇടയിൽ L2 എന്ന ലഗ്രാജ്ഞിയൻ പോയന്റിലായിരിക്കും പ്ലേറ്റോയുടെ സ്ഥാനം.

## അവലംബം

വർഗ്ഗം:ബഹിരാകാശപേടകങ്ങൾ
മലയൻ ടപ്പിർ

തെക്കുകിഴക്കൻ ഏഷ്യയിലെ ഉഷ്ണമേഖലാ മഴക്കാടുകളിലാണ് മലയൻ ടാപ്പിറുകൾ അധിവസിക്കുന്നത്.മലേഷ്യ, തായ്‌ലാന്റ്, മ്യാൻമാർ, ഇന്തോനേഷ്യ, കംബോഡിയ,  ലാവോസ് മുതലായ രാജ്യങ്ങളിലാണ് മലയൻ ടാപ്പിറുകളെ കണ്ടുവരുന്നത്. ഇവ ഏഷ്യൻ ടാപ്പിർ എന്നും അറിയപ്പെടുന്നു. ടാപ്പിറിന്റെ 4 ഉപവംശങ്ങളെ പല രാജ്യങ്ങളിലായി കണ്ടുവരുന്നു. ഏഷ്യയിൽ കണ്ടുവരുന്ന ഒരേയൊരു ഉപവംശവും ഏറ്റവും വലിപ്പമുള്ളവയുമാണ് മലയൻ ടാപ്പിർ. ഇവയുടെ ശരീരഭാരം 300 കിലോയിൽ അധികം വരും. ഇവയുടെ ശാസ്ത്രീയ നാമം ടാപിറസ് ഇൻഡികസ്() എന്നാണ്. IUCN-ന്റെ കണക്കുപ്രകാരം ടാപ്പിറുകൾ വംശനാശം നേരിടുന്ന ജീവികളുടെ പട്ടികയിൽ പെടുന്നു. ഇവയുടെ എണ്ണം കുറഞ്ഞുക്കൊണ്ടിരിക്കുന്നു. മലയൻ ടാപ്പിറുകളുടെ പ്രധാന ഭീഷണി മനുഷ്യനും കടുവയുമാണ്. കടുവ ചില സമയങ്ങളിൽ ഇവയെ വേട്ടയാടാറുണ്ട്. എണ്ണപ്പന കൃഷിയ്ക്കും മറ്റുമായി വനം വ്യാപകമായി നശിപ്പിക്കപ്പെടുന്നതിനാൽ ഇവയുടെ വാസസ്ഥലം നഷ്ടമാകുന്നു. ഇവ  രാത്രി കാലങ്ങളിൽ സഞ്ചരിക്കയും പകൽ സമയം വിശ്രമിക്കയുമാണ് ചെയ്യുന്നത്. കൂടുതൽ സമയവും ഇവ ഒറ്റയ്ക്ക് സഞ്ചരിക്കുന്നു. ജലസാമീപ്യമുള്ള പ്രദേശങ്ങളിൽ ഇവയെ കണ്ടുവരുന്നു. ഇവയുടെ പ്രധാന ആഹാരം പുല്ലുകൾ, പഴങ്ങൾ, ഓലകൾ, കൊമ്പുകൾ മുതലായവ ആണ്. ഇവയുടെ പുറംതൊലി കട്ടിയും ഉറപ്പുള്ളതുമാണ്. 

## അവലംബം

വർഗ്ഗം:ടപ്പീറുകൾ
വർഗ്ഗം:തെക്കു കിഴക്കൻ ഏഷ്യയിലെ ജന്തുജാലം
മുത്തുച്ചിപ്പി

സമുദ്രത്തിലോ ഉപ്പുവെള്ളത്തിലോ വസിക്കുന്ന ഉപ്പുവെള്ളത്തിലെ രണ്ട് കുടുംബങ്ങളുടെ പൊതുവായ പേരാണ് മുത്തുച്ചിപ്പി.  ചില സ്പീഷിസുകളിൽ, വാൽവുകൾ വളരെ കാൽസിഫൈഡ് ആണ്, പലതിന്റെയും ആകൃതി ക്രമരഹിതമാണ്.  പലതും എന്നാൽ എല്ലാ മുത്തുച്ചിപ്പികളും ഓസ്‌ട്രിയോയ്‌ഡിയ എന്ന സൂപ്പർ ഫാമിലിയിലാണ്.ചിലതരം മുത്തുച്ചിപ്പികൾ സാധാരണയായി വേവിച്ചതോ അസംസ്കൃതമായോ ഉപയോഗിക്കുന്നു, ചില പ്രദേശങ്ങളിൽ ഒരു സ്വാദിഷ്ടമായ വിഭവമായി കണക്കാക്കപ്പെടുന്നു.  ചിലതരം മുത്തുച്ചിപ്പികൾ ആവരണത്തിനുള്ളിൽ ഉൽപ്പാദിപ്പിക്കുന്ന മുത്തിനായി വിളവെടുക്കുന്നു.  ജാലകപ്പട്ട മുത്തുച്ചിപ്പികൾ അവയുടെ അർദ്ധസുതാര്യമായ ഷെല്ലുകൾക്കായി വിളവെടുക്കുന്നു, അവ വിവിധ തരത്തിലുള്ള അലങ്കാര വസ്തുക്കൾ നിർമ്മിക്കാൻ ഉപയോഗിക്കുന്നു.

## അവലംബങ്ങൾ

## പുറത്തേക്കുള്ള കണ്ണികൾ

* MolluSCAN eye , a website devoted to the online study of molluscan bivalve behavior around the world, including oysters. Daily update.
*World of Boats (EISCA) Collection ~ Fal Oyster Boat, Sunny South
* Oysters grown on trestles in Ireland 
*Oyster farming in the Rivers Crouch, Roach and Blackwater of Eastern Essex 
*
വൂളി കാണ്ടാമൃഗം

അതിപുരാതന കാലത്ത് ജീവിച്ചിരുന്നതും വംശനാശം സംഭവിച്ചവയുമായ കാണ്ടാമൃഗങ്ങളുടെ ഒരു ഉപവംശമാണ് **വൂളി കാണ്ടാമൃഗം** (Woolly Rhinoceros). വടക്കൻ യൂറോപ്പ് മുതൽ കിഴക്കൻ ഏഷ്യയിലുടനീളം വൂളി കാണ്ടാമൃഗങ്ങൾ വിഹരിച്ചിരുന്നു. ഇവയുടെ ഫോസിൽ ഏഷ്യ, യൂറോപ്പ് മുതലായ ഭൂഖണ്ഡങ്ങളിൽ നിന്ന് കണ്ടെടുത്തിട്ടുണ്ട്. ഫ്രാൻസിലുള്ള ഗുഹയിൽ ഇവയുടെ ചുവർ ചിത്രങ്ങൾ കാണപ്പെടുന്നുണ്ട്. ഇവയുടെ ശാസ്ത്രീയ നാമം: Coelodonta Antiquitatis എന്നാണ്. വൂളി കാണ്ടാമൃഗങ്ങൾക്ക് രണ്ടു കൊമ്പുകൾ ഉണ്ടായിരുന്നു. ഇവയുടെ ശരീരം മുഴുവൻ രോമങ്ങൾ നിറഞ്ഞിരുന്നു. 
ഇന്ന് ജീവിച്ചിരിക്കുന്ന സുമാത്രൻ കാണ്ടാമൃഗങ്ങൾക്ക് വൂളി കാണ്ടാമൃഗങ്ങളോട് വളരെ സാമ്യം ഉണ്ട്. ഇവ സസ്യഭൂക്കായിരുന്നു. പുരാതന മനുഷ്യന്റെ വേട്ടയാടലോ, കാലാവസ്ഥാ മാറ്റം മൂലമോ ഇവയ്ക്ക് വംശനാശം സംഭവിച്ചു എന്നു കരുതുന്നു. അവസാന ഹിമയുഗം (10,000 വർഷം മുമ്പ്) വരെ ഇവ ജീവിച്ചിരുന്നു എന്നു കരുതുന്നു.

## അവലംബം

വർഗ്ഗം:വംശനാശം സംഭവിച്ച ജീവികൾ
വർഗ്ഗം:കാണ്ടാമൃഗങ്ങൾ
ചിംഗീസ് ഐത്ത്മതൊവ്

**ചിംഗീസ് ഐത്ത്മതൊവ്** Kyrgyz: Чыңгыз Айтматов [tʃɯŋˈʁɯs ɑjtˈmɑtəf]; Russian: Чинги́з Тореку́лович Айтма́тов) (1928 ഡിസംബർ 12 - 2008 ജൂൺ 10)റഷ്യനിലും കിർഗിസ് ഭാഷയിലും എഴുതിയ എഴുത്തുകാരനായിരുന്നു. കിർഗിസ്ഥാൻ സാഹിത്യത്തിലെ ഏറ്റവും അറിയപ്പെറ്റുന്ന എഴുത്തുകാരനാണദ്ദേഹം. 
## ജീവിതം
അദ്ദേഹംത്തിന്റെ പിതാവ് കിർഗിസ് കാരനും മാതാവ് ടാടാർ വംശജയും ആയിരുന്നു. മാതാപിതാക്കൾ, സർക്കാർ ജോലിക്കാർ ആയിരുന്നു. 
കിർഗിസിയ റഷ്യൻ സാമ്രാജയഭാഗമായിരുന്നു. അത് സോവിയറ്റ് യൂണിയന്റെ ഭാഗമായി ഒരു ഘടക റിപ്പബ്ലിക്കായ സമയത്താൺദ്ദേഹം ജനിച്ചത്. ഷെകെർ എന്ന സ്തലത്തെ ഒരു സോവിയറ്റ് സ്കൂളിൽ ആയിരുന്നു അദ്ദേഹം പഠിച്ചത്. ചെറു പ്രായത്തിൽ തന്നെ സ്വയം ജോലി ചെയ്യേണ്ടിവന്നു. ചുമട്ടുകാരനായും, നികുതിപിരിവുകാരനായും പല ജോലികളും ചെയ്തിരുന്നു. 
1946ൽ അദ്ദേഹം കിർഗിസിഅയിലെ ഫ്രുൻസ് എന്ന സ്ഥലത്തെ കിർഗിസ് കാർഷിക ഇൻസ്റ്റിറ്റ്യൂട്ടിൽ മൃഗപരിപാലന വിഭാഗത്തിൽ പഠിച്ചു. എന്നാൽ പിന്നീട് മോസ്കോയിലെ മക്സിം ഗോർക്കി 1956-1958 വരെ സാഹിത്യ ഇൻസ്റ്റിട്യൂട്ടിൽ സാഹിത്യപഠനം നടത്തി. അടുത്ത എട്ടു വർഷം അദ്ദേഹം പ്രാവ്ദയ്ക്കു വേണ്ടി പ്രവർത്തിച്ചു. ആദ്യത്തെ അദ്ദേഹത്തിന്റെ രചനകൾ 1952ൽ റഷ്യനിൽ പുറത്തുവന്നു. 1958ലാണ് അദ്ദേഹത്തിന്റെ ഏറ്റവും പ്രശസ്തമായ ജമീല പുറത്തുവന്നത്. 1961ൽ അദ്ദേഹം മോസ്കൊ ഫിലിം ഫസ്റ്റിവലിൽ ജൂറികളിലൊന്നായി.
2008 ജൂലൈ 16നു ഐത്ത്മതൊവിനെ കിഡ്നി സംബന്ധമായ അസുഖം മൂലം ജെർമനിയിലെ നൂറംബർഗ് ആശുപത്രിയിൽ പ്രവേശിപ്പിച്ചു. നൂമോണിയ ബാധിച്ച് അവിടെ വച്ച് അദ്ദേഹം മരിച്ചു. 79 വയസ്സയിരുന്നു. അദ്ദേഹത്തെ കിർഗിസ്ഥാനിലെ അതാ ബെയിത് ശ്മശാനത്തിൽ ആണ് അടക്കം ചെയ്തത്. 
ന്യൂയോർക്ക് ടൈംസ് അദ്ദേഹത്തെ സോവിഎറ്റ് യൂണിയന്റെ കാലത്ത് വളരെ അകലെയുള്ള ആളുകളുടെ ശബ്ദം കേൾപ്പിക്കാൻ അദ്ദേഹത്തിന്റെ നോവലുകൾക്കും നാടകങ്ങൾക്കും കഴിഞ്ഞു എന്നാണ് പറഞ്ഞതു."
## പ്രധാന സാഹിത്യരചനകൾ
*ജമീല - പ്രോഗ്രസ്സ് പബ്ലിഷേഴ്സ് മോസ്കൊ 
*വിടതരൂ, ഗുൽസാരി...പ്രോഗ്രസ്സ് പബ്ലിഷേഴ്സ് മോസ്കൊ
*ആദ്യത്തെ അദ്ധ്യാപിക
*മലകളുടെയും സ്റ്റെപ്പികളുടെയും കഥകൾ പ്രോഗ്രസ്സ് പബ്ലിഷേഴ്സ് മോസ്കൊ

## റഫറൻസ്
മിഷ-കുട്ടികളുടെ സോവിയറ്റ് മാസിക

**മിഷ** , സോവിയറ്റ് യൂണിയനിൽ നിന്നും ലോകവ്യാപകമായി ഇംഗ്ലീഷ്, റഷ്യൻ, സ്പാനിഷ്, ഫ്രെഞ്ച്, ഇറ്റാലിയൻ, ഹംഗേറിയൻ തുടങ്ങിയ ഭാഷകളീൽ പ്രസിദ്ധീകരിച്ചിരുന്ന കുട്ടികളുടെ മാസികയായിരുന്നു. അസാധാരണമായ വിലയിൽ ആകർഷകമായി മുദ്രണം ചെയ്തിരുന്ന ഈ മാസിക അന്നത്തെ കുട്ടികൽക്കിടയിൽ വളരെ പ്രചാരം സിദ്ധിച്ചിരുന്നു. ആകർഷകമായ ചിത്രങ്ങളും രച്നകളും ഇതിന്റെ പ്രത്യേകതയായിരുന്നു.

## പുറം കണ്ണികൾ
*http://t-h-e-c-h-a-o-s.blogspot.in/2012/07/remembering-misha.html
*http://saintelmosfire.wordpress.com/tag/russian-childrens-magazine/

## കുടുതൽ വായനക്ക്
ഓൺലൈൻ ആയി വായിക്കാൻ 
*മിഷ 1984 മാർച്ച്‌ പതിപ്പ് http://issuu.com/arohufish/docs/misha843 
*മിഷ 1987 സെപ്റ്റംബർ പതിപ്പ് http://issuu.com/arohufish/docs/misha879001

വർഗ്ഗം:ബാലമാസികകൾ
വർഗ്ഗം:റഷ്യൻ മാസികകൾ
സാധനാ സർഗ്ഗം

ഒരു ഇന്ത്യൻ ഗായികയാണ് **സാധനാ സർഗ്ഗം**. മികച്ച ഗായികയ്ക്കുള്ള ദേശീയപുരസ്കാരവും ഫിലിംഫെയർ അവാർഡും നേടിയിട്ടുണ്ട്. ഹിന്ദി, തമിഴ്, മറാത്തി, ഒറിയ,  ബംഗാളി, കന്നഡ, മലയാളം, ഗുജറാത്തി തുടങ്ങിയ ഭാഷകളിൽ പാടിയിട്ടുണ്ട്.
## ജീവിതരേഖ
മഹാരാഷ്ട്രയിലെ രത്നഗിരി ജില്ലയിലെ സംഗീത കുടുംബത്തിൽ ജനിച്ചു. പ്രശസ്തയായ ഗായികയും സംഗീതാധ്യാപികയുമായ നീല ഖനേക്കറുടെ മകളാണ്. തന്റെ നാലാം വയസിൽ സംഗീതം അഭ്യസിച്ചുതുടങ്ങി. ത്രിഷ്ണ(1978) എന്ന സിനിമയിലൂടെ സിനമയിൽ അരങ്ങേറി. 2001-ൽ മികച്ച ഗായികയ്ക്കുള്ള ദേശീയപുരസ്കാരം ലഭിച്ചു.
## സിനിമകൾ
*ത്രിദേവ്
*ദിൽ
*ദീവാന
*വിശ്വമാതാ
*വാട്ടർ
## പുരസ്കാരങ്ങൾ
*മികച്ച ഗായികയ്ക്കുള്ള ദേശീയപുരസ്കാരം(2001)
*മികച്ച ഗായികയ്ക്കുള്ള ഗുജറാത്ത് സംസ്ഥാന ചലച്ചിത്രപുരസ്കാരം(2006)
*മികച്ച ഗായികയ്ക്കുള്ള ഫിലം ഫെയർ അവാർഡ്(2007-തമിഴ്)
*മികച്ച ഗായികയ്ക്കുള്ള ഫിലം ഫെയർ അവാർഡ്(2007-തെലുങ്ക്)
*മികച്ച ഗായികയ്ക്കുള്ള മഹാരാഷ്ട്ര ചലച്ചിത്രപുരസ്കാരം(2000, 2002, 2005)
*മികച്ച ഗായികയ്ക്കുള്ള സീ ഗൗരവ് പുരസ്കാരം(2000, 2002, 2004, 2005, 2006, 2007)
*മികച്ച ഗായികയ്ക്കുള്ള ദിനകരൻ അവാർഡ് (2000, 2002)
## അവലംബം


വർഗ്ഗം:മഹാരാഷ്ട്രയിൽ ജനിച്ചവർ
വർഗ്ഗം:മികച്ച ഗായികയ്ക്കുള്ള ദേശീയ ചലച്ചിത്രപുരസ്കാരം ലഭിച്ചവർ
വർഗ്ഗം:ഫിലിംഫെയർ പുരസ്കാരം ലഭിച്ചവർ
വർഗ്ഗം:ഗായകർ
വർഗ്ഗം:ഹിന്ദി ചലച്ചിത്രപിന്നണിഗായകർ
വർഗ്ഗം:ആസാമീസ് ചലച്ചിത്രപിന്നണിഗായകർ
വർഗ്ഗം:ബംഗാളി ചലച്ചിത്രപിന്നണിഗായകർ
വർഗ്ഗം:1974-ൽ ജനിച്ചവർ
സ്ത്രീകളെ നിന്ദ്യമായി ചിത്രീകരിക്കൽ (നിരോധന) നിയമം

സ്ത്രീകളെ അന്തസ്സിനു ഭംഗം വരുത്തുന്ന രീതിയിൽ അവതരിപ്പിക്കുന്നത് നിരോധിച്ചു കൊണ്ട് 1986-ൽ ഇന്ത്യൻ പാർലിമെന്റ് പാസ്സാക്കിയ നിയമമാണ്. 1987 ഒക്ടോബർ 2 നു ഈ നിയമം നിലവിൽ വന്നു.  1986-ലെ സ്ത്രീകളെ നിന്ദ്യമായി ചിത്രീകരിക്കൽ നിരോധന നിയമപ്രകാരം പരസ്യം, പ്രസിദ്ധീകരണം, ലഘുലേഖ, ചിത്രങ്ങൾ തുടങ്ങിയവ വഴി സ്ത്രീയുടെ രൂപമോ ശരീരമോ ഏതെങ്കിലും അവയവ ഭാഗമോ അശ്ലീലമായോ നിന്ദ്യമായോ അപകീർത്തികരമായോ സമൂഹത്തിന്റെ സാന്മാർഗികതയെ ഹനിക്കുന്ന വിധത്തിലോ ചിത്രീകരിക്കുന്നത് കുറ്റകൃത്യമാണ്. സ്ത്രീകളെ അശ്ലീലമായി ചിത്രീകരിക്കുന്ന അശ്ലീല പ്രസിദ്ധീകരണങ്ങൾ വിൽക്കുന്നതും പ്രചരിപ്പിക്കുന്നതും ഏഴുവർഷം വരെ തടവുശിക്ഷയും അമ്പതിനായിരം രൂപവരെ പിഴയും ലഭിക്കുന്ന കുറ്റമാണ്.
## ഇന്ത്യൻ ശിക്ഷ നിയമത്തിലെ ബന്ധപ്പെട്ട വകുപ്പുകൾ
അശ്ലീലമായഏതെങ്കിലും പുസ്തകമോ, ലഘുലേഖയോ പത്രമോ രേഖാചിത്രമോ തുടങ്ങിയവയോ അല്ലെങ്കിൽ മറ്റെന്തെങ്കിലും അശ്ലീല സാധനങ്ങൾ വിൽക്കുകയോ, വാടകയ്ക്ക് കൊടുക്കുകയോ വിതരണം ചെയ്യുകയോ പരസ്സ്യമായി പ്രദർശിപ്പിക്കുകയോ അല്ലെങ്കിൽ ഏതെങ്കിലും വിധത്തിൽ പ്രചരിപ്പിക്കുകയോ ചെയ്യുന്നതും ഇക്കാര്യങ്ങൾക്കായി അവ നിർമ്മിക്കുകയോ ഉല്പാദിപ്പിക്കുകയോ കൈവശം വെയ്ക്കുകയോ ചെയ്യുന്നതും ഇറക്കുമതിയോ കയറ്റുമതിയോ ചെയ്യുന്നത് കുറ്റകരമാണ്.  കുറ്റം ചെയ്യുവാൻ സന്നദ്ധത പ്രകടിപ്പിക്കുന്നതും ശ്രമിക്കൂന്നതും കുറ്റമാണ്. ആദ്യത്തെ കുറ്റകൃത്യത്തിനു പരമാവധി 2 വർഷം തടവു ശിക്ഷയും 2000 രൂപ വരെ പിഴയും ശിക്ഷ ലഭിക്കുന്നതാണ്. എന്നാൽ തുടർന്നുള്ള കുറ്റകൃത്യത്തിനു പരമാവധി 5 വർഷത്തെ തടവു ശിക്ഷയും 5000 രൂപ വരെ പിഴ ശിക്ഷയും ലഭിക്കുന്നതാണ്. എന്നാൽ താഴെ പറയുന്ന സന്ദർഭങ്ങളിൽ മുകളിൽ പ്രസ്ഥാവിച്ച പ്രവർത്തികൾ കുറ്റ കൃത്യമല്ല.
*മേൽ പ്രസ്ഥാവിച്ച പുസ്തകങ്ങൾ, ലഘുലേഖകൾ, പത്രം, രേഖാചിത്രം തുടങ്ങിയവ, ശാസ്ത്രം, സാഹിത്യം, കല, പഠനം, അല്ലെങ്കിൽ എന്തെങ്കിലും പൊതു താൽപ്പര്യം തുടങ്ങിയവയ്ക്ക് വേണ്ടിയുള്ളതാണെങ്കിൽ 
*മതപരമായ ആവശ്യങ്ങൾക്കായിട്ടുള്ളതാണെങ്കിൽ
*പ്രാചീന സ്മാരക പുരാവസ്തു സ്ഥാന അവശിഷ്ട നിയമം 1958 ലെ നിർവ്വചനപ്രകാരമുള്ള വസ്തുക്കൾ  
*ആരാധനായങ്ങൾ, വിഗ്രഹങ്ങൾ എഴുന്നള്ളിക്കുന്ന രഥം അല്ലെങ്കിൽ മറ്റേതെങ്കിലും മതപരമായ ആവശ്യങ്ങൾക്കുള്ളതാണെങ്കിൽ

അശ്ലീലം എന്നത് കൊണ്ട് ഉദ്ദേശിക്കുന്നത്, അസാന്മാർഗ്ഗിക സ്വാധീനത്തിനു വഴിപ്പെടുന്ന മനസ്സുള്ളവരുടെ കാമാസക്തി ഉണർത്തി ദുശിപ്പിക്കുന്ന പ്രവണതയുള്ളതോ, ലൈംഗികമായ അശുദ്ധ  ചിന്തകൾ ഉണർത്തുന്നതോ ആയതിനെയാണ്.

## അവലംബം

## ഇതും കാണുക
*http://www.prsindia.org/uploads/media/Indecent%20Representation%20of%20Women/The%20Indecent%20Representation%20of%20Women%20(Prohibition)%20Amendment%20Bill,%202012.pdf  Amendment bill]
*Amendments, Press information bureau
*Indecent Respresentation of Women Act

വർഗ്ഗം:ഇന്ത്യയിലെ നിയമങ്ങൾ
വർഗ്ഗം:സ്ത്രീകളെ സംബന്ധിച്ച വിഷയങ്ങൾ
ഓക്സ്ബോ തടാകം

ചാലിയാർ പുഴ മലപ്പുറം ജില്ലയിലെ എടവണ്ണയിൽ ഇതുപോലെ oxbow സൃഷ്ടിക്കുന്നുണ്ട് 

  
പുഴകൾ ഗതിമാറിയൊഴുകുന്നതുമൂലം രൂപംകൊള്ളുന്ന തടാകങ്ങളാണ് **ഓക്‌സ്‌ബോ തടാകങ്ങൾ**.   ഒരു പുഴയുടെ, അന്ത്യവിശകലനത്തിൽ ദിശാമാറ്റം പറയാനാവാത്തതും എന്നാൽ വളഞ്ഞുപുളഞ്ഞൊഴുകുന്നതുമായ ഭാഗത്തെ, ഏറ്റവും അടുത്ത രണ്ട് വളവുകൾ കൂടിച്ചേർന്ന് പുഴ നേരേ ഒഴുകാൻ തുടങ്ങുമ്പോൾ ഒഴുക്കിൽ നിന്ന് വിട്ടുപോകുന്ന വളഞ്ഞ ഭാഗം കാലക്രമേണ പുതിയ കര രൂപംകൊണ്ട് പൂർണ്ണമായും വളഞ്ഞുകിടക്കുന്ന ഒരു തടാകമായി മാറുമ്പോൾ അതിനെ ഓക്സ്ബോ തടാകം എന്നു പറയുന്നു.

ഇന്ത്യയിലെ ഏറ്റവും വലിയ ഓക്സ്‌ബോ തടാകം ബീഹാറിലെ "കൻവർ തടാകമാണ്".

ജൈവ വൈവിധ്യങ്ങളുടെ കലവറയാണിവ. കേരളത്തിൽ പ്രകൃതിയാലുള്ള ഏക ഓക്സ്ബോ തടാകം ആണ് ചാലക്കുടിപ്പുഴയിലെ വൈന്തല. 

## ഇതുകൂടി നോക്കുക
*ചാലക്കുടിപ്പുഴ

## അവലംബങ്ങൾ


## പുറം കണ്ണികൾ

*NASA Remote Sensing Tutorial: Fluvial/Deltaic/Coastal Landforms 
*Ox Bow Lake Formation, As Seen By the Google Earth Time Machine

വർഗ്ഗം:ഓക്സ്ബോ തടാകങ്ങൾ
സുബ്ബരാമൻ വിജയലക്ഷ്മി

**സുബ്ബരാമൻ വിജയലക്ഷ്മി** ചെസ്സിൽ ഗ്രാൻഡ് മാസ്റ്റർ പദവി ലഭിച്ച ആദ്യത്തെ ഇന്ത്യൻ വനിതയാണ്. ചെസ്സ് ഒളിമ്പ്യാഡുകളിൽ ഇന്ത്യയിൽ നിന്നുള്ള മറ്റെല്ലാ കളിക്കാരേക്കാളും കൂടുതൽ മെഡലുകൾ കരസ്ഥമാക്കിയിട്ടുണ്ട്. ദേശീയ തലത്തിൽ സീനിയർ ടൈറ്റിൽ ഉൾപ്പെടെ എല്ലാ പ്രായപരിധികൾക്കുമായുള്ള ടൈറ്റിലുകളിൽ വിജയിച്ച വനിതാ ചെസ്സ് പ്ലേയർ. ചെന്നൈയിൽ ജനിച്ചു വളർന്ന സുബ്ബരാമൻ വിജയലക്ഷ്മി തന്റെ പിതാവിന്റെയടുത്തു നിന്നാണ് ചെസ്സിൽ പരിശീലനം നേടിയത്. ഇന്ത്യയിൽ നിന്നുള്ള ചെസ്സ് ഗ്രാൻഡ് മാസ്റ്റർ ശ്രീറാം ഝായാണ് ഭർത്താവ്. 2001 -ൽ 2001 -ൽ അർജുന അവാർഡ് നേടി.

## വ്യക്തിജീവിതം
ചെന്നൈയിൽ ജനിച്ച സുബ്ബരാമൻ വിജയലക്ഷ്മി പിതാവിൽ നിന്നാണ് ചെസ്സ് കളി പഠിച്ചത്. ഇന്ത്യൻ ഗ്രാൻഡ്മാസ്റ്റർ ശ്രീറാം ഝായെയാണ് അവർ വിവാഹം കഴിച്ചത്. സഹോദരിമാരായ സുബ്ബരാമൻ മീനാക്ഷി (ജനനം 1981, WGM), എസ്. ഭാനുപ്രിയ എന്നിവരും ചെസ്സ് കളിക്കാരാണ്.

## അവലംബം

വർഗ്ഗം:ചെസ്സ് ഗ്രാൻഡ്മാസ്റ്റർമാർ
വർഗ്ഗം:ഇന്ത്യയിലെ ചെസ്സ് കളിക്കാർ
വർഗ്ഗം:അർജ്ജുന പുരസ്കാരം ലഭിച്ചവർ
വർഗ്ഗം:1979-ൽ ജനിച്ചവർ
സമ്പാതി

ഹിന്ദു ഇതിഹാസമായ രാമായണം അനുസരിച്ച് സൂര്യസാരഥിയായ അരുണന്റെ പുത്രനായ കഴുകനാണ് **സമ്പാതി** (സംസ്കൃതം: सम्पातिः). ശ്യേനിയാണ് സമ്പാതിയുടെ മാതാവ്. 

കുട്ടിക്കാലത്ത് സഹോദരനായ ജടായുവുമായി സമ്പാതി മത്സരിച്ചു പറക്കുമായിരുന്നു. അങ്ങനെയുള്ള ഒരു മത്സരത്തിൽ ഉയർന്നു പറന്ന ജടായു സൂര്യകിരണങ്ങളാൽ പൊള്ളിപ്പോകുമായിരുന്നു. സമ്പാതി തന്റെ ചിറകുകൾ വിടർത്തിപ്പിടിച്ച് ജടായുവിനെ സൂര്യാതപത്തിൽനിന്ന് രക്ഷിച്ചു. എന്നാൽ ഈ ശ്രമത്തിൽ സമ്പാതിക്ക് സ്വന്തം ചിറകുകൾ നഷ്ടപ്പെട്ടു. ശേഷിച്ച ജീവിതം സമ്പാതി ചിറകില്ലാതെ ജീവിച്ചു.

## രാമായണത്തിൽ
സീതയെ അന്വേഷിച്ച് തെക്കോട്ടു പോയ വാനരസംഘത്തിൽ നിന്നും തന്റെ സഹോദരനായ ജടായുവിന്റെ മരണവൃത്താന്തം അറിഞ്ഞ സമ്പാതി അവർക്ക് രാവണൻ തട്ടിക്കൊണ്ടുപോയ സീതയെ നൂറുയോജന ദൂരെയുള്ള ലങ്കയിലാണ് താമസിപ്പിച്ചിരിക്കുന്നതെന്നും ഇപ്പോഴത്തെ അവസ്ഥയും വിവരിച്ചുകൊടുക്കുന്നു

പിന്നീട് ഹനുമാൻ സമുദ്രം തരണം ചെയ്ത് സീതാദേവിയെ കാണുകയും ശ്രീരാമന്റെ *മുദ്രമോതിരം* നൽകുകയും ചെയ്തു. 

വർഗ്ഗം:രാമായണത്തിലെ കഥാപാത്രങ്ങൾ
ഭൻവാരി ദേവി

രാജസ്ഥാനിലെ ഭട്ടേരി എന്ന ഗ്രാമത്തിൽ ജനിച്ച് സർക്കാറിന്റെ വനിത വികസന പരിപാടിയിൽ പ്രവർത്തിക്കുകയും 1992-ൽ, ശൈശവ വിവാഹത്തിനെതിരെ ശബ്ദമുയർത്തിയതിനു  അവർ ബലാൽസംഗം ചെയ്യപ്പെട്ടു എന്ന കേസ് രാജസ്ഥാൻ ഹൈക്കോടതിയിൽ നിലവിലുള്ളതും ഇപ്പോൾ സ്ത്രീ സമത്വത്തിനു വേണ്ടി പ്രവർത്തിക്കുകയും ചെയ്യുന്ന ഒരു സാമൂഹ്യ പ്രവർത്തകയാണ് **ഭൻവാരി ദേവി**. ഭൻവാരി ദേവിയെ കൂട്ടബലാൽസംഗത്തിന്നിരയാക്കി എന്ന ആരോപണത്തിനു ശേഷമാണ് തൊഴിലെടുക്കുന്ന സ്ത്രീകളുടെ മൗലികാവകാശങ്ങൾ സംരക്ഷിക്കുവാനും ലിംഗ വിവേചനത്തിനെതിരേയും, സ്ത്രീകൾ തൊഴിലിടങ്ങളിൽ ലൈംഗികമായി പീഡിപ്പിക്കപ്പെടുന്നതിനെതിരേയും മറ്റും സമർപ്പിക്കപ്പെട്ട കേസിൽ, സുപ്രീം കോടതി വിശാഖ മാർഗ്ഗനിർദ്ദേശങ്ങൾ എന്നറിയപ്പെടുന്ന മാർഗ്ഗ നിർദ്ദേശങ്ങൾ പുറപ്പെടുവിച്ചിട്ടുള്ളത്.

## കൂട്ടബലാൽസംഗ കേസും തുടർനടപടികളും
കേവലം 9 മാസം മാത്രം പ്രായമുള്ള കുഞ്ഞിന്റെ വിവാഹം എതിർത്തതിനു പ്രതികാരമായി അവർ കൂട്ടബലാൽസംഗത്തിന്നിരയാക്കപ്പെട്ടു എന്ന് റിപ്പോർട്ട് ചെയ്യപ്പെട്ടിട്ടുണ്ട്. ഭൂരിപക്ഷ ജാതിക്കാരായ ഗുജ്ജാർ വിഭാഗത്തിൽ പെട്ട ആളുകൾ താഴ്ന്ന ജാതിയായ കുംഭാർ വിഭാഗത്തിൽ പെട്ട ഭൻവാരി ദേവിയെ 22-9-1992 വൈകിയിട്ട് 6 മണി സമയത്ത് തന്റെ ഭർത്താവിനിപ്പം ജോലി ചെയ്യുന്ന സമയത്ത് കൂട്ടബലാൽസംഗത്തിനിരയാക്കി എന്നും 52 മണിക്കൂറിനു ശേഷമാണ് അവരെ മെഡിക്കൽ പരിശോധനയ്ക്ക് തന്നെ വിധേയയാക്കിയത് എന്നും 2 വർഷത്തിനു ശേഷം മാത്രമാണ്  കേസിന്റെ വിചാരണ തുടങ്ങിയത് എന്നും ആരോപണമുണ്ട്. ഈ കേസിൽ 15-11-1995 ന്,  വിചാരണ കോടതി പ്രതികളെ വെറുതെ വിടുകയുണ്ടായെങ്കിലും അപ്പീൽ ഇപ്പോൾ രാജസ്ഥാൻ ഹൈക്കോടതിയുടെ പരിഗണയിലാണുള്ളത്.

രാജസ്ഥാൻ സർക്കാറിന്റെ വനിതാ വികസന പദ്ധതിയുടെ ഭാഗമായുള്ള സാത്തിൻ എന്ന ജോലിയുണ്ടായിരുന്ന അവർ, ജോലിയുടെ  ഭാഗമായി ശൈശവ വിവാഹങ്ങൾ റിപ്പോർട്ട് ചെയ്യുവാൻ ബദ്ധ്യസ്ഥയായിരുന്നു. തന്റെ ജോലി കൃത്യമായും ആത്മാർഥമായും നിർവ്വഹിച്ചതിനു  അവർക്കും കുടുംബത്തിനും ഏൽക്കേണ്ടി വന്ന പീഡനങ്ങളും ബുദ്ധിമുട്ടുകളും അവർ തുറന്ന് പറയാൻ ധൈര്യപ്പെടുകയും അതിനെതിരെ ഇപ്പോഴും പോരാട്ടം നടത്തുകയും ചെയ്യുന്നു. അവർക്ക് 2 ആൺ മക്കളും 2 പെൺ മക്കളും ഉണ്ട്. അവരുടെ ഭർത്താവ് അവരെ സാമൂഹിക പ്രവർത്തനതിലേർപ്പെടുന്നതിനും മറ്റും എല്ലാ വിധ പിന്തുണയും നൽകി വരുന്നു.
## ബഹുമതികൾ
ഐക്യരാഷ്ട്രസഭയുടെ ബെയ്‌ജിങ്ങിൽ നടന്ന നാലാം വനിതാ സമ്മേളനത്തിൽ അവർ ക്ഷണിക്കപ്പെടുകയും പങ്കെടുക്കുകയുമുണ്ടായി.1994-ൽ അവർക്ക് നീരജ ഭാനോട്ട് അവാർഡ് ലഭിക്കുകയുണ്ടായി.2014, മാർച്ച് 8 നു കേരള വനിതാ കമ്മീഷൻ സംഘടിപ്പിച്ച പരിപാടിയിൽ അവർ മുഖ്യ പ്രഭാഷണം നടത്തുകയുണ്ടായി.

## അവലംബം

## ഇതും കാണുക
*Bhanvari devi continues to fight for justice-the Hindu 
*തൊഴിലിടങ്ങളിൽ പെണ്ണിന്റെ കണ്ണുനീർ, മീഡിയ ഒൺ,22-11-13 
*അധികവായനയ്ക്ക്

വർഗ്ഗം:ഇന്ത്യയിലെ സാമൂഹ്യപ്രവർത്തകർ
വർഗ്ഗം:ബലാത്സംഗം ഇന്ത്യയിൽ
വർഗ്ഗം:ഇന്ത്യയിലെ വനിതാ സാമൂഹിക പ്രവർത്തകർ
വർഗ്ഗം:രാജസ്ഥാനിൽ നിന്നുമുള്ള സാമൂഹികപ്രവർത്തകർ
വർഗ്ഗം:ദലിത് പ്രവർത്തകർ
വർഗ്ഗം:രാജസ്ഥാനിൽ നിന്നുള്ള സ്ത്രീകൾ
വർഗ്ഗം:20-ആം നൂറ്റാണ്ടിലെ ഇന്ത്യൻ വനിതകൾ
വർഗ്ഗം:ഇന്ത്യയിലെ വിദ്യാഭ്യാസപ്രവർത്തകർ
താര (കന്നട അഭിനേത്രി)

ഒരു കന്നഡ അഭിനേത്രിയാണ് **താര** (ജനനം:1971 മാർച്ച് 4, ജനനനാമം:അനുരാധ).ഭാരതീയ ജനതാ പാർട്ടി പ്രവർത്തകയാണ്. 2004ൽ മികച്ച നടിയ്ക്കുള്ള ദേശീയപുരസ്കാരം ലഭിച്ചു. 2012ൽ കർണാടക ചലനചിത്ര അക്കാദമിയുടെ പ്രസിഡന്റായി. 
## ജീവിതരേഖ
1971 മാർച്ച് 4ന് കർണാടകയിൽ ജനിച്ചു. മണിവണ്ണൻ സംവിധാനം ചെയ്ത **ഇങ്കേയും ഒറു ഗംഗൈ** എന്ന തമിഴ് സിനിമയിലൂടെ അരങ്ങേറി. തുളസിഡാല(1985) എന്ന ചിത്രത്തിലൂടെ കന്നഡ സിനിമാരംഗത്തേക്കു വന്നു. തുടർന്ന് സഹനടിയായി ധാരാളം സിനിമകളിൽ അഭിനയിച്ചു. മണി രത്നത്തിന്റെ രണ്ട് ഹിറ്റ് സിനിമകളായ നായകൻ, അഗ്നിനച്ചത്തിറം എന്നീ സിനിമകളിൽ സഹനടിയായി അഭിനയിച്ചു. എൺപതുകളിലും തൊണ്ണൂറുകളിലും നിരവധി പ്രമുഖ നായകന്മാരോടൊപ്പം അഭിനയിച്ചു. 2005ൽ മികച്ച നടിക്കുള്ള ദേശീയപുരസ്കാരം **ഹസീന** എന്ന ചിത്രത്തിലൂടെ ലഭിച്ചു.
## സിനിമകൾ
*ഇങ്കേയും ഒറു ഗംഗൈ(തമിഴ്)
*തുളസിഡാല(കന്നഡ)
*നായകൻ(തമിഴ്)
*അഗ്നിനച്ചത്തിറം(തമിഴ്)
*ദേവ
*ഡോക്ടർ കൃഷ്ണ
*സി.ബി.ഐ ശങ്കർ
*സി.ബി.ഐ ശിവ
*മാട്രാൻ(തമിഴ്)
## പുരസ്കാരങ്ങൾ
*മികച്ച നടിക്കുള്ള കർണാടക സംസ്ഥാന പുരസ്കാരം(1999, 2006)
*മികച്ച നടിക്കുള്ള ഫിലിംഫെയർ അവാർഡ്(1999)
*മികച്ച നടിക്കുള്ള ദേശീയപുരസ്കാരം(2005)
*മികച്ച സഹനടിക്കുള്ള സുവർണ ഫിലിം അവാർഡ്(2007)
*മികച്ച സഹനടിക്കുള്ള ഫിലിംഫെയർ അവാർഡ്(2007)  
*മികച്ച സഹനടിക്കുള്ള ഉദയാ ഫിലിം അവാർഡ്(2012)
## അവലംബം


വർഗ്ഗം:1971-ൽ ജനിച്ചവർ
വർഗ്ഗം:മാർച്ച് 4-ന് ജനിച്ചവർ
വർഗ്ഗം:ഫിലിംഫെയർ പുരസ്കാരം ലഭിച്ചവർ
വർഗ്ഗം:മികച്ച നടിക്കുള്ള ദേശീയ ചലച്ചിത്രപുരസ്കാരം ലഭിച്ചവർ
വർഗ്ഗം:കന്നഡചലച്ചിത്രനടിമാർ
വർഗ്ഗം:തമിഴ്‌ചലച്ചിത്രനടിമാർ
വർഗ്ഗം:കർണാടകയിൽ ജനിച്ചവർ
തിരുനാരായണപുരം ക്ഷേത്രം

തിരുനാരായണപുരം ക്ഷേത്രം മഹാവിഷ്ണു ക്ഷേത്രമാണ്. പാണ്ഡ്യരാജാവിന്റെ കാലത്ത് പണിയിച്ചതാണ് ക്ഷേത്രം എന്നു വിശ്വസിക്കുന്നു. കല്ലിൽ കൊത്തിയ ശില്പങ്ങൾ വിജയനഗര നിർമ്മാണരീതികളുടെയും ചോളശില്പകലയുടെയും കൂടിച്ചേരലായി നിൽക്കുന്നു. തിരുവനന്തപുരം ജില്ലയിൽ വർക്കലയിക്ക് അടുത്ത് വടശ്ശേരിക്കോണത്ത് വയലോരത്താണ് ഈ ക്ഷേത്രം സ്ഥിതി ചെയ്യുന്നത്. ക്ഷേത്രത്തിന് സമീപത്താണ് കാവുള്ളത്. കാവുപുരയ്ക്ക് പടിഞ്ഞാറോട്ടാണ് ദർശനം. കാവ് നിർമ്മിച്ചിരിക്കുന്നത് മുല്ലപ്പന്തൽ മാതൃകയിലാണ്. മഴ പെയ്യുമ്പോൾ അകത്തു വീഴുന്ന വെള്ളം വിഗ്രഹത്തിലൂടെ ഒഴുകി തളക്കല്ല് വഴിപുറത്തു പോകും. മധ്യഭാഗം തുറന്നിരിക്കും. കോവിലിലെ പ്രധാന പ്രതിഷ്ഠയുടെ അടുത്തു തന്നെ പഞ്ചലോഹനിർമ്മിതമായ ശിവരൂപവും പ്രതിഷ്ഠിച്ചിരിക്കുന്നു. അതിനാൽ ശൈവ -വൈഷ്ണവ ചൈതന്യങ്ങൾ ഒരുമിച്ച് കുടികൊള്ളുന്ന ക്ഷേത്രം എന്ന പ്രത്യേകതയും ഇതിനുണ്ട്.

## '''ശില്പകലാ സവിശേഷതകൾ'''
നമസ്ക്കാരമണ്ഡപം കേരളീയ മാതൃകയിലുള്ളതാണ്. ശില്പങ്ങൾ വിജയനഗരശില്പമാതൃകയിലുള്ളതാണ്. ചോളവിജയനഗര നിർമ്മാണ രീതികളെ അനുസ്മരിക്കുന്ന ഈ ക്ഷേത്രം ജൈനമതക്കാർ പണിതീർത്തതാണെന്ന് പറയപ്പെടുന്നു.

## '''അവലംബം'''
പ്രാചീന ശില്പവൈഭവമുദ്രയുമായ് തിരുനാരായണപുരം ക്ഷേത്രം -മഹേഷ്.വി. ,ദൃഷ്ടി-മാതൃഭൂമി ദിനപത്രം ,മാർച്ച്.3 .2014

വർഗ്ഗം:തിരുവനന്തപുരം ജില്ലയിലെ ക്ഷേത്രങ്ങൾ
വർഗ്ഗം:മഹാവിഷ്ണുക്ഷേത്രങ്ങൾ
വർഗ്ഗം:ഹിന്ദു ക്ഷേത്രങ്ങൾ
നാഷണൽ അഡ്വൈസറി കമ്മിറ്റി ഫോർ എയറോനോട്ടിക്സ്

വ്യോമയാന ശാസ്ത്ര ഗവേഷണങ്ങൾക്കായി രൂപം നൽകിയ യു.എസ് സർക്കാർ സ്ഥാപനമായിരുന്നു **നാഷണൽ അഡ്വൈസറി കമ്മിറ്റി ഫോർ എയറോനോട്ടിക്സ്** (**NACA**).ദേശിയ ഉത്തരവാദിത്തത്തോടുകൂടിയുള്ള ബഹിരാകാശ ഗവേഷണങ്ങൾക്ക് മുന്തൂക്കം നൽകുകയായിരുന്നു NACA യുടെ ലക്ഷ്യം. 1958ൽ നാഷണൽ എയ്റോനോട്ടിക്സ് ആൻഡ് സ്പെയ്സ് അഡ്മിനിസ്ട്രേഷൻ നിലവിൽ വന്നപ്പോൾ NACA പിരിച്ചുവിടുകയും നാസയിൽ ലയിപ്പിക്കുകയും ചെയ്തു.

വർഗ്ഗം:ബഹിരാകാശഗവേഷണകേന്ദ്രങ്ങൾ
എന്റെ കഥ

മലയാളി സാഹിത്യകാരിയായ  കമലസുരയ്യയുടെ ആത്മകഥയാണ് **എന്റെ കഥ**.  ഇംഗ്ലീഷ് ഭാഷ അടക്കം പതിനഞ്ച് ഭാഷകളിലേക്ക് എന്റെ കഥ വിവർത്തനം  ചെയ്യപ്പെട്ടു.

## അവലംബം
താടക

രാമായണത്തിലെ ബാലകാണ്ഡത്തിൽ പ്രതിപാദിക്കുന്ന രാക്ഷസിയാണ് **താടക**.

മക്കളുണ്ടാകാൻ ബ്രഹ്മദേവനെ തപസ്സുചെയ്തതിന്റെ ഫലമായി സുകേതു എന്ന യക്ഷനുണ്ടായ പുത്രിയാണ് താടക. ബ്രഹ്മാവിന്റെ അനുഗ്രഹത്താൽ ഇവൾക്ക് ആയിരം ആനകളുടെ ശക്തിയും അനേകം മായാവിദ്യകളും ലഭിച്ചിരുന്നു. ഝർഝരന്റെ പുത്രനായ സുന്ദനായിരുന്നു താടകയുടെ ഭർത്താവ്.

ഒരിക്കൽ അഗസ്ത്യമഹർഷിയുടെ ആശ്രമം അക്രമിച്ചതിനു മഹർഷി സുന്ദനെ ശപിച്ചു ഭസ്മമാക്കി. ഇതറിഞ്ഞ താടകയും മക്കളായ മാരീചനും സുബാഹുവും അഗസ്ത്യാശ്രമം അക്രമിച്ചു. കോപിഷ്ടനായ മഹർഷി അവരെ ശപിച്ചു രാക്ഷസന്മാരാക്കി. പാതാളത്തിലും ലങ്കയിലും താമസമക്കിയതിനു ശേഷം താടക അയോദ്ധ്യക്കടുത്തുള്ള കരൂഷമെന്ന കാട്ടിൽ താമസമാക്കി. അവളുടെ ക്രൂരതകാരണം ആരും ആ കാട്ടിലൂടെ യാത്രചെയ്യാതായി.

തന്റെ ആശ്രമത്തിൽ നടത്തുന്ന യാഗത്തിന്റെ സുരക്ഷക്കുവേണ്ടി രാമ-ലക്ഷ്മണന്മാരെയുംകൊണ്ട് വിശ്വാമിത്രമഹർഷി ഈ വനത്തിൽകൂടെ പോയപ്പോൾ അവരെ ആക്രമിച്ച താടകയെ ശ്രീരാമൻ വധിച്ചു. ഇതോടെ താടകയ്ക്ക് ശാപമോക്ഷം ലഭിച്ചു

## കവിത
വയലാർ രാമവർമ്മ രചിച്ച പ്രസിദ്ധമായ കവിതയാണ് "താടക എന്ന ദ്രാവിഡ രാജകുമാരി"

വർഗ്ഗം:രാമായണത്തിലെ കഥാപാത്രങ്ങൾ
ലിസെ മെയ്റ്റ്നർ

ഒരു ഓസ്ട്രിയൻ ഭൗതികശാസ്ത്രജ്ഞയായിരുന്നു **ലിസെ മെയ്റ്റ്നർ** (1878 നവംബർ 7–  1968 ഒക്ടോബർ 27). 1949 ൽ സ്വീഡിഷ് പൗരത്വം നേടി. ആദ്യമായി അണുവിഘടനം കണ്ടുപിടിച്ച ഓട്ടോഹാന്റെ സംഘത്തിലെ അംഗമായിരുന്നു. ഓട്ടോഹാനും,ഫ്രീക്സ് സ്റ്റ്രെസ്സ്മാനും നോബൽ സമ്മാനം ലഭിച്ചപ്പോൾ മെയ്റ്റ്നറുടെ സംഭാവനകൾ വിസ്മരിക്കപ്പെട്ടു. ലിംഗവിവേചനത്തിന്റെ പേരിൽ നോബൽ കമ്മറ്റി നടത്തിയ ഏറ്റവും വലിയ അവഗണനകളിൽ ഒന്നായി ലിസെ മെയ്റ്റ്നറുടെ ഉദാഹരണം ചൂണ്ടിക്കാണിക്കപ്പെടുന്നു.വ്യക്തിപരമായ പരിഗണനകൾ കഴിവിനെ അപ്രസക്തമാക്കിയ ശാസ്ത്രലോകത്തെ ഒരപൂർവ അവസരമായി 1997ൽ ഫിസിക്സ് ടുഡേയും മെയ്റ്റ്നറോടുള്ള അവഗണന വിലയിരുത്തുകയുണ്ടായി.   109 ആമത്തെ മൂലകത്തിന് മെയ്റ്റ്നേറിയം എന്ന പേരുനൽകിയിരിക്കുന്നത് അവരോടുള്ള ആദരമായിട്ടാണ്.
## ചെറുപ്പകാലം
1878ൽ വിയന്നയിലെ ഒരു ജൂതകുടുംബത്തിലാണ് ലിസെ മെയ്റ്റ്നർ ജനിച്ചത്. പെൺകുട്ടികളെ സ്കൂളിലയച്ച് പഠിപ്പിക്കാത്ത ഒരു കാലഘട്ടമായിരുന്നതുകൊണ്ട് തന്നെ  ഔപചാരികവിദ്യാഭ്യാസം ലഭിച്ചില്ല.വക്കീലായിരുന്ന പിതാവിന്റെ ലൈബ്രറി ലിസെക്ക് വലിയ അനുഗ്രഹമായി.ശാസ്ത്രവിഷയങ്ങളും ഗണിതവും ഇഷ്ടപ്പെട്ടിരുന്ന മെയ്റ്റ്നർ പ്രൈവറ്റായി പഠിച്ചു. 1905ൽ വിയന്ന സർവകലാശാലയിൽ നിന്നും ഡോക്റ്റർ ബിരുദം നേടി. വിയന്ന യൂണിവേഴ്സിറ്റിയിൽ നിന്നും phd നേടുന്ന രണ്ടാമത്തെ വനിത മാത്രമായിരുന്നു അവർ.

	

## അവലംബം

വർഗ്ഗം:സ്ത്രീ ശാസ്ത്രജ്ഞർ
വർഗ്ഗം:ഭൗതികശാസ്ത്രജ്ഞർ
പുഷ്പ കപില ഹിങ്കോറാണി

ഭാരതീയയായ ഒരു അഭിഭാഷകയായിരുന്നു **പുഷ്പ കപില ഹിങ്കോറാണി** (മരണം : 31 ഡിസംബർ 2013). ഇന്ത്യയിലാദ്യമായി പൊതുതാൽപര്യ ഹർജി ഫയൽചെയ്ത വ്യക്തിയാണ് കപില. കപിലയും  അഭിഭാഷകവൃത്തിയിലേർപ്പെട്ട മൂന്ന് മക്കളും അടങ്ങുന്ന വക്കീൽ കുടുംബം 100പ്പരം പൊതുതാൽപര്യ ഹർജികൾക്ക് വേണ്ടി സുപ്രിംകോടതിയിൽ വാദിക്കുകയുണ്ടായി. പൊതുതാൽപര്യ ഹർജിയുടെ അമ്മ എന്നറിയപ്പെട്ടു. ബീഹാറിലെ നിരാലംബരായ വിചാരണത്തടവുകാർക്ക് വേണ്ടി ഫയൽചെയ്ത ഹർജിയാണ് പൊതുതാൽപര്യ ഹർജിയുടെ മാതാവ് എന്ന നാമം കപിലക്ക് നേടിക്കൊടുത്തത്.
## ജീവിതരേഖ
1947ൽ കാർഡിഫ് നിയമ പഠന സ്കൂളിൽ നിന്നും ബിരുദം നേടി അഭിഭാഷകയായി. സ്ത്രീധനത്തിന്റെ പേരിൽ ചൂഷണത്തിന് ഇരയായ സ്ത്രീകൾക്ക് വേണ്ടി കപില നടത്തിയ ശ്രമത്തിന്റെ ഫലമായാണ് ഇന്ത്യയിൽ സ്ത്രീകളുടെ പ്രശ്‌നപരിഹാരത്തിനായി പൊലീസ് വകുപ്പിൽ പുതിയ സെൽ ആരംഭിച്ചത്. 1983ൽ കർണാടകയിലെ ദേവദാസി സമ്പ്രദായത്തിനെതിരായ പോരാട്ടവും ശ്രദ്ധേയമായിരുന്നു. കുടുംബ കോടതി നിലവിൽ വന്നതും കപിലയുടെ പ്രവർത്തനങ്ങളുടെ ഭാഗമായിട്ടായിരുന്നു.  
## അവലംബം


വർഗ്ഗം:അഭിഭാഷകർ
വർഗ്ഗം:സാമൂഹ്യപ്രവർത്തകർ
സബ്‌വേ സർഫേർസ്

കിലൂ, സൈബോ ഗെയിംസ് എന്നീ കമ്പനികൾ ചേർന്ന് നിർമിച്ച ഒരു മൊബൈൽ വീഡിയോ ഗെയിമാണ് **സബ്‌വേ സർഫേർസ്**. അവസാനമില്ലാത്ത ഒരു ഗെയിമാണ് ഇത്. കഥാപാത്രത്തിനെ പരമാവധി ദൂരം ഓടിപ്പിക്കുക എന്നതാണ് ഈ ഗെയിമിന്റെ ലക്ഷ്യം. ആൻഡ്രോയ്ഡ്, ഐ.ഒ.എസ്., വിൻഡോസ് എന്നീ പ്ലാറ്റ്ഫോമുകളിൽ ഈ ഗെയിം ലഭ്യമാണ്. 2012 മേയിൽ ആദ്യമായി പുറത്തിറക്കിയ ഈ ഗെയിമിൽ പ്രത്യേക സമയങ്ങളിൽ അപ്ഡേറ്റുകളും ലഭ്യമാകാറുണ്ട്.

### പുറംകണ്ണികൾ
# സബ്‌വേ സർഫേർസ് ഗൂഗിൾ പ്ലേയിൽ

വർഗ്ഗം:മൊബൈൽ വീഡിയോ ഗെയിമുകൾ
വർഗ്ഗം:ആൻഡ്രോയ്ഡ് (ഓപ്പറേറ്റിംഗ് സിസ്റ്റം) സോഫ്റ്റ്‌വെയറുകൾ
വർഗ്ഗം:വീഡിയോ ഗെയിമുകൾ
മാർഗരറ്റ് മീഡ്

ഒരു അമേരിക്കൻ നരവംശശാസ്ത്രജ്ഞയായിരുന്നു **മാർഗരറ്റ് മീഡ്**. നരവംശശാസ്ത്രത്തെ ജനകീയമാക്കുന്നതിൽ അവർ വലിയ പങ്കു വഹിച്ചു. ജീവിച്ചിരുന്ന കാലത്ത് തന്നെ അർഹിക്കുന്ന അംഗീകാരങ്ങൾ നേടിയെടുക്കാൻ കഴിഞ്ഞ അപൂർവം വിദുഷികളിൽ ഒരാളായിരുന്നു അവർ.

## അവലംബം

വർഗ്ഗം:നരവംശശാസ്ത്രം
വർഗ്ഗം:നരവംശശാസ്ത്രജ്ഞർ
വർഗ്ഗം:കലിംഗ പ്രൈസ് ജേതാക്കൾ
വർഗ്ഗം:1901-ൽ ജനിച്ചവർ
വർഗ്ഗം:1978-ൽ മരിച്ചവർ
വർഗ്ഗം:പ്രസിഡൻഷ്യൽ മെഡൽ ഓഫ് ഫ്രീഡം റെസിപിയൻറ്
കുങ്കുമവർണ്ണൻ നീലത്തുമ്പി

ജലാശയങ്ങളുടെ സമീപത്തെ ചെടികളിലും, സാധാരണ വൃഷ്ടിപ്രദേശങ്ങളിലും കാണപ്പെടുന്ന ഈർക്കിൽ തുമ്പികളിലെ ഒരിനമാണ് **കുങ്കുമവർണ്ണൻ നീലത്തുമ്പി**.(Saffron  Faced Blue Dart)

## നിറം
ആൺതുമ്പിയുടെ മുഖത്തിനു തിളങ്ങുന്ന ഓറഞ്ചു കലർന്ന കുങ്കുമ നിറമാണ്. കണ്ണുകൾ മുകളിൽ ഒലിവ് കലർന്ന പച്ചയും താഴെ ഓറഞ്ചുനിറവും, നീലയുമാണ് . ശരീരത്തിന്റെ മുകൾഭാഗത്തിനു പച്ചയും, വശങ്ങൾക്ക് തിളങ്ങുന്ന നേർത്ത കറുത്ത വരയുമുണ്ട്.

സുതാര്യമായ ചിറകുകളിൽ ചുവപ്പു കലർന്ന തവിട്ട്പുള്ളിപ്പൊട്ടുകൾ കാണാം. കാലുകൾക്ക് മഞ്ഞനിറവും,വാലിന്റെ അറ്റത്ത് നീല നിറവും ഉണ്ട്.

## അവലംബം

വർഗ്ഗം:തുമ്പികൾ
അസിമാ ചാറ്റർജി

ഒരു ഇന്ത്യൻ രസതന്ത്രജ്ഞയാണ് **അസിമാ ചാറ്റർജി**. സസ്യരസതന്ത്രത്തിനും ഓർഗാനിക രസതന്ത്രത്തിനും അവർ വലിയ സംഭാവന നൽകി. വിങ്കാഅൽകലോയ്ഡുകളെക്കുറിച്ചുള്ള പഠനവും മലേറിയയ്ക്കും അപസ്മാരത്തിനും ഫലപ്രദമായ ഔഷധങ്ങൾ വികസിപ്പിച്ചെടുത്തതും എടുത്തുപറയാവുന്ന നേട്ടങ്ങളാണ്.ഔഷധ സസ്യങ്ങളെക്കുറിച്ച് ധാരാളം പുസ്തകങ്ങളും അവർ എഴുതിയിട്ടുണ്ട്.

## ജീവചരിത്രം
1917 സെപ്തംബർ 23ന് കൊൽക്കത്തയിലാണ് അസിമ ജനിച്ചത്.കൊൽക്കത്താ സർവകലാശാലയിൽ നിന്ന് ബിരുദവും ബിരുദാനന്തര ബിരുദവും നേടി. പ്രഫുല്ല ചന്ദ്ര റായ്‌യെയും സത്യേന്ദ്രനാഥ് ബോസിനെയും പോലുള്ള ലോകോത്തര ശാസ്ത്രജ്ഞർ അക്കാലത്ത് അവിടെയുണ്ടായിരുന്നു. നോബൽ സമ്മാനജേതാവായ പോൾ കോറെയുടെ കീഴിലാണ് അസിമ ഉപരിപഠനം നടത്തിയത്. അസിമയുടെ ഇളയ സഹോദരനാണ് സർജനും ന്യൂറോബയോളജിസ്റ്റുമായിരുന്ന സരഷി രഞ്ജൻ മുഖർജി.

## അവലംബം


## പുറത്തേക്കുള്ള കണ്ണികൾ

# അസിമാ ചാറ്റർജി - ജീവചരിത്രക്കുറിപ്പ്, ഡോ.മുഹമ്മദ് ഷാഫി, ലൂക്ക സയൻസ് പോർട്ടൽ

വർഗ്ഗം:ഇന്ത്യൻ സസ്യശാസ്ത്രജ്ഞർ
വർഗ്ഗം:ഇന്ത്യൻ സ്ത്രീ ശാസ്ത്രജ്ഞർ
വർഗ്ഗം:സ്ത്രീ ശാസ്ത്രജ്ഞർ
വർഗ്ഗം:വനിതാ രസതന്ത്രജ്ഞർ
വർഗ്ഗം:രാജ്യസഭയിലേക്ക് തിരഞ്ഞെടുക്കപ്പെട്ടവർ
വർഗ്ഗം:പത്മഭൂഷൺ പുരസ്കാരം ലഭിച്ചവർ
വർഗ്ഗം:ഇന്ത്യൻ രസതന്ത്രജ്ഞർ
വർഗ്ഗം:രാജ്യസഭയിലേക്ക് നാമനിർദ്ദേശം ചെയ്യപ്പെട്ടവർ
വർഗ്ഗം:1917-ൽ ജനിച്ചവർ
വർഗ്ഗം:സെപ്റ്റംബർ 23-ന് ജനിച്ചവർ
കാതലിൻ ലോൺസ്ഡെയിൽ

ഒരു ബ്രിട്ടീഷ് ക്രിസ്റ്റലോഗ്രാഫർ ആയിരുന്നു **കാതലിൻ ലോൺസ്ഡെയിൽ**. എക്സ്റേ ക്രിസ്റ്റലോഗ്രാഫി സങ്കേതമുപയോഗിച്ച് ബെൻസീൻ വളയത്തിന്റെ ആകൃതി പരന്നതാണെന്ന് സ്ഥാപിച്ചത് ലോൺസ്ഡെയിൽ ആണ്. *ഹെക്സാ മീതൈൻ ബെൻസീൻ*, *ഹെക്സാ ക്ലോറോ ബെൻസീൻ* എന്നി ജൈവസംയുക്തങ്ങളുടെ ആന്തരിക ഘടന കണ്ടെത്തി. വൃക്കയിലെ കല്ലിന്റെ ആറ്റങ്ങളുടെ വിന്യാസം നിർണയിക്കാനും കാതലീന് കഴിഞ്ഞു. ഒരു വനിതാശാസ്ത്രജ്ഞ എന്ന നിലയിലും ഏറെ ബഹുമതികൾക്ക് ലോൺസ്ഡെയിൽ അർഹയായിട്ടുണ്ട്. റോയൽ സൊസൈറ്റിയിൽ ഫെലൊ ആയി തിരഞ്ഞെടുക്കപ്പെട്ട ആദ്യരണ്ടു വനിതകളിൽ ഒരാളായിരുന്നു കാതലിൻ. ഇന്റർ നാഷണൽ യൂണിയൻ ഓഫ് ക്രിസ്റ്റലൊഗ്രാഫിയുടെ ആദ്യ വനിതാ പ്രസിഡന്റും ബ്രിട്ടീഷ് എസോസിയേഷൻ ഫോർ അഡ്വാൻസ്മെന്റ് ഓഫ് സയൻസിന്റെ അദ്ധ്യക്ഷയാകുന്ന ആദ്യ വനിതയും കാതലിൻ ആണ്.

## ആദ്യകാലം
1903ൽ അയർലാൻഡിലെ ന്യൂ ബ്രിഡ്ജിൽ ജനിച്ചു. കടുത്ത ദാരിദ്ര്യത്തിന്റെ നടുവിലായിരുന്നു ജീവിതം. കുട്ടിക്കാലം മുതലേ കാതലിൻ ശാസ്ത്രവിഷയങ്ങൾ ഇഷ്ടപ്പെട്ടു. പെൺകുട്ടികൾക്കായുള്ള സ്ക്കൂളിലായിരുന്നു വിദ്യാഭ്യാസം ആരംഭിച്ചതെങ്കിലും പിന്നീട് ശാസ്ത്രവും ഗണിതവും പഠിക്കാൻ അടുത്തുള്ള ഒരു ആൺപള്ളിക്കൂടത്തിലേക്ക് മാറി. കാരണം പെൺപള്ളിക്കൂടങ്ങളിൽ അക്കാലത്ത് ഗണിതവും സയൻസും പഠിപ്പിച്ചിരുന്നില്ല.

1922ൽ ബെഡ്ഫോർഡ് കോളേജിൽ നിന്ന് ഭൗതികശാസ്ത്രത്തിൽ ഒന്നാം റാങ്കോടെ ബിരുദം നേടി. 1924ൽ ബിരുദാനന്തര ബിരുദവും നേടി. 1927 ൽ ലണ്ടൻ യൂണിവേഴ്സിറ്റിയിൽ ഗവേഷണം ചെയ്യുന്നതിനിടെ അവിടത്തന്നെ ഗവേഷകനായിരുന്ന തോമസ് ലോൺസ്ഡെയിലിനെ വിവാഹം ചെയ്തു.

## കരിയർ
1924ൽ ലണ്ടൻ യൂണിവേഴ്സിറ്റിയിൽ വില്യം .എച്ച്. ബ്രാഗിനോട് സഹകരിച്ചു പ്രവർത്തിക്കാൻ തുടങ്ങി.വിവാഹവും കുഞ്ഞുങ്ങളുടെ പരിപാലനവും മൂലം കുറെക്കാലം സജീവ ഗവേഷണത്തിൽ നിന്നും മാറി നിൽക്കേണ്ടി വന്ന കാതലിൻ  1934ൽ ബ്രാഗിനോടൊപ്പം വീണ്ടൂം ഗവേഷണമാരംഭിച്ചു. 
## സമാധാനവാദി
അക്രമരാഹിത്യത്തിനു വേണ്ടി നിലകൊണ്ടവരായിരുന്നു കാതലിൻ ലോൺസ്ഡെയിലും ഭർത്താവും.
രണ്ടാം ലോകമഹായുദ്ധകാലത്ത് യുദ്ധാവശ്യങ്ങൾക്ക് ജോലി ചെയ്യാൻ വിസമ്മതിച്ചതിന് ജയിൽവാസം അനുഷ്ഠിക്കേണ്ടി വന്നിട്ടുണ്ട്.

## അവലംബം

വർഗ്ഗം:സ്ത്രീ ശാസ്ത്രജ്ഞർ
വർഗ്ഗം:ഭൗതികശാസ്ത്രജ്ഞർ
വർഗ്ഗം:രസതന്ത്രജ്ഞർ
വർഗ്ഗം:ക്രിസ്റ്റലോഗ്രാഫി
വർഗ്ഗം:1903-ൽ ജനിച്ചവർ
സൈബർ കുറ്റകൃത്യം

കമ്പ്യൂട്ടർ അല്ലെങ്കിൽ കമ്പ്യൂട്ടർ ശൃംഖലയുമായി ബന്ധപ്പെട്ട കുറ്റ കൃത്യമാണ് **സൈബർ ക്രൈം** അഥവാ **സൈബർ കുറ്റകൃത്യം** . പരമ്പരാഗത സ്വഭാവത്തിലുള്ള കുറ്റകൃത്യങ്ങളായ മോഷണം, വ്യാജരേഖ ചമയ്ക്കൽ, വഞ്ചന, അപകീർത്തിപ്പെടുത്തൽ തുടങ്ങിയവ കമ്പ്യൂട്ടറുമായോ, കമ്പ്യൂട്ടർ ശൃംഖലയുമായോ ബന്ധപ്പെടുത്തി നടക്കുമ്പോഴാണ് അവയെ ഇപ്രകാരം വിളിക്കുന്നത്. മൊബൈൽ, ക്യാമറ, തുടങ്ങിയുള്ള ഇലക്‌ട്രോണിക് ഉപകരണങ്ങളുമായി ബന്ധപ്പെട്ട കുറ്റകൃത്യങ്ങളും ഇതിന്റെ പരിധിയിൽപെടുത്താറുണ്ട്. ഇത്തരം സംവിധാനങ്ങളിലൂടെ വ്യക്തിയുടെ സ്വകാര്യ അവകാശങ്ങളെ ഹനിക്കുന്ന കുറ്റ കൃത്യങ്ങളെ സൈബർട്രോട്സ് (cyber trots)എന്ന പേരിൽ അറിയപ്പെടുന്നു.
  
ഇന്ത്യൻ ശിക്ഷാനിയമത്തിന് പകരം ഇൻഫർമേഷൻ ടെക്നോളജി നിയമത്തിലെ വകുപ്പുകൾ പ്രകാരമാണ് ഈ കുറ്റകൃത്യങ്ങളുമായി ബന്ധപ്പെട്ട നിയമനടപടികൾ സ്വീകരിക്കുന്നത്. പ്രധാനമായും രണ്ടുവിധത്തിൽ സൈബർകുറ്റകൃത്യങ്ങളെ തരംതിരിക്കാം ; കമ്പ്യൂട്ടർ ഒരു ലക്ഷ്യമായി കണ്ടുകൊണ്ടുള്ളതും കമ്പ്യൂട്ടറിന്റെ സഹായത്തോടെയുള്ളതും.

ഒരു കമ്പ്യൂട്ടറിലേക്കോ കമ്പ്യൂട്ടർ ശൃംഖലയിലേക്കോ വൈറസിനെ കടത്തിവിടുക, ഹാക്കിങ്ങ് നടത്തുക മുതലായവയെ ആണ് കമ്പ്യൂട്ടറിനെ ലക്ഷ്യമിട്ടുള്ള കുറ്റകൃത്യങ്ങൾ. ക്രെഡിറ്റ്കാർഡ് തട്ടിപ്പുകൾ, അശ്ലീലചിത്രങ്ങളുടെയും വീഡിയോകളുടെയും പ്രചരണം, സൈബർ തീവ്രവാദം, ഫിഷിംഗ് തുടങ്ങിയവയൊക്കെ കമ്പ്യൂട്ടറിന്റെ സഹായത്തോടെ നടത്തുന്ന കുറ്റകൃത്യങ്ങളിൽ പെടുന്നു. ഇൻഡ്യൻ സൈബർ ആക്ട് നിലവിൽ വന്നത് 2000 ൽ ആണ്. 2008ൽ ഇൻഡ്യൻ സൈബർ ആക്ട് ഭേദഗതി ചെയ്യപ്പെട്ടു.
## അവലംബം


വർഗ്ഗം:കമ്പ്യൂട്ടർ സുരക്ഷ
വർഗ്ഗം:കുറ്റകൃത്യങ്ങൾ
ക്രിസ്റ്റി ഫെർണ്ണാണ്ടസ്

മുൻ ഇന്ത്യൻ പ്രസിഡന്റ് പ്രതിഭാ പാട്ടീലിന്റെ സെക്രട്ടറിയും ഐ.എ.എസ് ഉദ്യോഗസ്ഥനുമായിരുന്നു **ക്രിസ്റ്റി ഫെർണ്ണാണ്ടസ്**. പതിനാറാം ലോകസഭയിലേക്ക് എറണാകുളത്ത് നിന്ന് എൽ.ഡി.എഫ്. സ്വതന്ത്ര സ്ഥാനാർത്ഥിയായി മത്സരിച്ച് പരാജയപ്പെട്ടു.

## അവലംബം

വർഗ്ഗം:പതിനാറാം ലോകസഭാതിരഞ്ഞെടുപ്പ് സ്ഥാനാർത്ഥികൾ
അരുന്ധതി

സപ്തർഷിമാരിൽ ഒരാളായ വസിഷ്ഠന്റെ പത്നിയാണ് **അരുന്ധതി**(). ഭാഗവതപുരാണമനുസരിച്ച് കർദമപ്രജാപതിയുടെയും ദേവഹൂതിയുടെയും ഒൻപത് പെണ്മക്കളിൽ എട്ടാമത്തവളാണ് അരുന്ധതി.

സപ്തർഷിമാർ എന്ന  നക്ഷത്രരാശിയിൽ വസിഷ്ഠൻ എന്ന നക്ഷത്രത്തിനോട് വളരെയടുത്ത് മങ്ങി കാണപ്പെടുന്നതുമായ നക്ഷത്രമാണ്‌ അരുന്ധതി നക്ഷത്രം, നവവധൂവരന്മാർ വസിഷ്ഠാരുന്ധതി നക്ഷത്രങ്ങളെ കാണുന്നതു സൗഭാഗ്യകരമാണെന്ന് ചില ഹിന്ദുക്കൾ വിശ്വസിക്കുന്നു.

അരുന്ധതി എന്ന സംസ്കൃത നാമത്തിന്റെ അർത്ഥം "കെട്ടുപാടുകളില്ലാത്ത" () എന്നാണ്.

## സാഹിത്യത്തിൽ
1994-ൽ ജഗത്ഗുരു രാംഭദ്രാചാര്യ രചിച്ച *അരുന്ധതി* എന്ന ഹിന്ദി ഇതിഹാസത്തിന്റെ കാവ്യത്തിൽ അരുന്ധതിയുടെ ജീവിതം വിവരിക്കുന്നുണ്ട്.

## അവലംബങ്ങൾ

വർഗ്ഗം:രാമായണത്തിലെ കഥാപാത്രങ്ങൾ
പി.കെ. സൈനബ

കമ്മ്യൂണിസ്റ്റ് പാർട്ടി ഓഫ് ഇന്ത്യാ (മാർക്സിസ്റ്റ്)ന്റെ സംസ്ഥാന സമിതിയംഗം , അഖിലേന്ത്യാ ജനാധിപത്യ മഹിളാ അസോസിയേഷന്റെ അഖിലേന്ത്യാ വൈസ് പ്രസിഡന്റ് എന്നീ നിലകളിൽ പ്രസിദ്ധയാണ് ചുങ്കത്തറ "ഗ്രാൻമ"യിൽ  **പി.കെ. സൈനബ**.

## ജീവിതരേഖ
1962 ജൂൺ 6 ന് മലപ്പുറം ജില്ലയിലെ എടവണ്ണയിൽ എടവണ്ണയിലെ ഹസ്സ-ഉണ്ണിക്കാവ് ദമ്പതികളുടെ മകളായി  ജനനം. 1985 മുതൽ കമ്മ്യൂണിസ്റ്റ് പാർട്ടി ഓഫ് ഇന്ത്യാ (മാർക്സിസ്റ്റ്) അംഗമാണ്. സംസ്ഥാന വനിതാകമ്മിഷനിൽ അംഗവും നിലമ്പൂർ ബ്ലോക്ക് പഞ്ചായത്ത് അംഗവുമായി പ്രവർത്തിച്ചിട്ടുണ്ട്, റെയ്ഡ്കോയിലെ മുൻ  ജീവനക്കാരിയാണ്.  മലപ്പുറം ലോകസഭാ മണ്ഡലത്തിൽ  എൽ.ഡി.എഫ് സ്ഥാനാർത്ഥിയായി 2014 ഏപ്രിൽ 10 ന് നടക്കുന്ന പതിനാറാം ലോകസഭയിലേക്കുള്ള  തെരെഞ്ഞെടുപ്പിൽ ജനവിധി തേടുന്നു .

## തിരഞ്ഞെടുപ്പുകൾ

## കുടുംബം
കെ.എസ്.ഇ.ബി ഓഫീസേഴ്സ് അസോസിയേഷൻ സംസ്ഥാന കമ്മിറ്റിയംഗവും പുരോഗമന കലാ സാഹിത്യ സംഘം ജില്ലാ സെക്രട്ടറിയുമായ ബഷീർ ചുങ്കത്തറയാണ്  ഭർത്താവ്, ചെന്നൈ ഐ.ഐ.ടി. വിദ്യാർത്ഥി അസീം ഹാഷ്മി , തമിഴ്നാട് കേന്ദ്രസർവ്വകലാശാലയിലെ എം.എ. വിദ്യാർത്ഥിനി പാഷിയ എന്നിവർ മക്കളാണ്.

## അവലംബം
  
വർഗ്ഗം:പതിനാറാം ലോകസഭാതിരഞ്ഞെടുപ്പ് സ്ഥാനാർത്ഥികൾ
വർഗ്ഗം:കേരളത്തിലെ സി.പി.ഐ.എം. പ്രവർത്തകർ
വർഗ്ഗം:1962-ൽ ജനിച്ചവർ
വർഗ്ഗം:സി.പി.ഐ.എം. വനിതാ നേതാക്കൾ
കുപ്പപുറം

കൈനകരി പഞ്ചായത്തിലെ രണ്ട് വാർഡുകൾ ചേർന്നാണ് **കുപ്പപുറം**. പുറത്തുനിന്നും ഇവിടേക്ക് എത്താനുള്ള യാത്രമാർഗ്ഗം ജലഗതാഗതം മാത്രമാണ്. ഒരു സർക്കാർ ഹൈ സ്കൂൾ, ഒരു  പ്രൈമറി ആരോഗ്യ കേന്ദ്രം, ഒരു ക്രിസ്ത്യൻ പള്ളി, ഒരു ക്ഷേത്രം, ഗുരു മന്ദിരം എന്നിങ്ങനെയാണ് ഇവിടുത്തെ പ്രധാന സ്ഥാപനങ്ങൾ. കുടി വെള്ളത്തിന്റെ ദൗർലഭ്യം വളരെ കൂടുതൽ അനുഭവപ്പെടുന്ന ഒരു സ്ഥലമാണ്. ജനങ്ങളിൽ ഭൂരിഭാഗവും നിത്യ രോഗികളാണ്, കൃഷിയും, മൽസ്യബന്ധനവും കൂടാതെ ഇപ്പോൾ ടൂറിസവും ആണ് വരുമാനമാർഗം. ചെറിയ തോടുകളും ആറുകളും കൊണ്ട് വെള്ളത്താല് ചുറ്റപെട്ട സ്ഥലം, കൃഷിയിടങ്ങളിൽ നിന്ന് ടൺ കണക്കിന് കീടനാശിനിയാണ് കൃഷി സമയത്ത് പുറന്തള്ളുന്നത്. കുടാതെ ടൂറിസം മൂലം ജലമലിനീകരണം ഇവയൊക്കെ ഇവിടുത്തെ മനുഷ്യരുടെയും, മത്സ്യങ്ങളുടെയും ആവാസവ്യവസ്ഥയെ വളരെ ഗുരുതരമായി ആഘാതം ഉണ്ടാക്കുന്നു. ജനങ്ങൾ കാൻസർ പോലുള്ള മാരക രോഗങ്ങൾക്ക് പിടിയിൽ അകപ്പെടുകയാണ്.

## അവലംബങ്ങൾ
മഹാറാണി ചക്രവർത്തി

ഒരു ഭാരതീയ തന്മാത്രാജീവശാസ്ത്രജ്ഞയാണ് **മഹാറാണി ചക്രവർത്തി**. സങ്കര ഡി എൻ എ നിർമ്മാണമെന്ന വിഷയത്തിൽ ഏഷ്യയിലെത്തന്നെ ആദ്യത്തെ ലബോറട്ടറി കോഴ്സ് നടത്തിയത് അവരുടെ കീഴിലാണ്.
## ജീവിതരേഖ
1937ൽ ബീഹാറിലെ ഭഗല്പൂരിൽ ജനിച്ചു. പ്രസിഡൻസി കോളേജിൽ നിന്ന് ബിരുദവും കൊൽക്കത്താ യൂണിവേഴ്സിറ്റിയിൽ നിന്നും ബിരുദാനന്തര ബിരുദവും നേടി.

## പുരസ്കാരങ്ങൾ
ജെ.സി നാരായണ റാവു എവോഡും ജെ സി സെൻ ഗുപ്താ മെമ്മോറിയൽ എവോഡും ലഭിച്ചിട്ടുണ്ട്.
## അവലംബം


വർഗ്ഗം:ഇന്ത്യൻ സ്ത്രീ ശാസ്ത്രജ്ഞർ
വർഗ്ഗം:സ്ത്രീ ശാസ്ത്രജ്ഞർ
വർഗ്ഗം:ഇന്ത്യൻ രസതന്ത്രജ്ഞർ
വർഗ്ഗം:1937-ൽ ജനിച്ചവർ
വർഗ്ഗം:2015-ൽ മരിച്ചവർ
കേലാടി ചെന്നമ്മ

വിജയനഗര സാമ്രാജ്യത്തിന്റെ അധഃപതനത്തിനു ശേഷം രൂപം കൊണ്ട കർണാടകത്തിലെ കേലാടി രാജവംശത്തിലെ റാണിയായിരുന്നു **കേലാടി ചെന്നമ്മ**. 1667ലാണ് ചെന്നമ്മ കേലാടി രാജാവായ സോമശേഖര നായ്ക്കിനെ വിവാഹം കഴിച്ചത്. 1677ൽ രാജാവിന്റെ മരണശേഷം 12വർഷം കേലാടി ഭരിച്ചത് റാണിയായിരുന്നു(1677-1689). കേലാടി അക്രമിച്ച മുഗൾ ചക്രവർത്തി ഔറംഗസീബിനെ തടഞ്ഞു നിർത്താൻ ചെന്നമ്മയ്ക്ക് കഴിഞ്ഞു.  ഒനെക്ക് ഒബവ്വ യെപ്പോലെ കന്നട സ്ത്രീകളുടെ വീരതയുടെ മകുടോദാഹരണമായി ചെന്നമ്മ വാഴ്ത്തപ്പെടുന്നു.

മിർജൻ, ഹൊന്നവാര, ചന്ദ്രവര, കല്യാൺപുര എന്നിവിടങ്ങളിൽ പള്ളികൾ സ്ഥാപിക്കാൻ അവർ പോർച്ചുഗീസുകാരെ അനുവദിച്ചു. കർണാടക സംസ്ഥാനത്ത്, അബ്ബക്ക റാണി, കിറ്റൂർ ചെന്നമ്മ, ബെലവാടി മല്ലമ്മ, ഒനകെ ഒബവ്വ എന്നിവരോടൊപ്പം മുൻനിര വനിതാ യോദ്ധാക്കളായും ദേശസ്നേഹികളായും അവരെ പ്രകീർത്തിക്കുന്നു. 
## അവലംബം

## പുറംകണ്ണികൾ

വർഗ്ഗം:ഇന്ത്യൻ സ്വാതന്ത്ര്യസമരസേനാനികൾ
വർഗ്ഗം:സ്ത്രീ ഭരണാധികാരികൾ
വർഗ്ഗം:രാജ്ഞിമാർ
ഒനെക്ക് ഒബവ്വ

പതിനെട്ടാം നൂറ്റാണ്ടിൽ കർണാടകയിലെ ചിത്രദുർഗ്ഗയിൽ ജീവിച്ചിരുന്ന ഒരു ധീരവനിതയാണ് **ഒനെക്ക് ഒബവ്വ**.
ചിത്രദുർഗ കോട്ടയിലെ കാവൽക്കാരന്റെ ഭാര്യയായിരുന്നു ഒബവ്വ. 1772ൽ ഹൈദരലിയുടെ സൈന്യം ചിത്രദുർഗ വളഞ്ഞു.കോട്ട പിടിച്ചെടുക്കാൻ ഒരു തുരങ്കത്തിലൂടെ കോട്ടയിലേക്ക് കയറാൻ ശ്രമിച്ച മൈസൂർ ഭടന്മാരെ കയ്യിലിരുന്ന ഉലക്ക കൊണ്ട് ഒബവ്വ നേരിട്ടു. നിരവധി പേരെ വധിച്ചു. അവസാനം ശത്രുസൈനികരാൽ വധിക്കപ്പെട്ടു. 

കർണാടക സംസ്ഥാനത്ത് മുൻ‌നിര വനിതാ യോദ്ധാക്കളും ദേശസ്‌നേഹികളും ആയ അബ്ബക്ക റാണി, കേലാഡി ചെന്നമ്മ, കിത്തൂർ ചെന്നമ്മ എന്നിവരോടൊപ്പം അവർ ആഘോഷിക്കപ്പെടുന്നു. അവർ ഹോളായസ് (ചാലവാടി) സമുദായത്തിൽ പെട്ടവരായിരുന്നു.

കർണാടകയിലെ ചിത്രദുർഗയിലെ സ്പോർട്സ് സ്റ്റേഡിയം, 'വീരവനിത ഒനെക്ക് ഒബവ്വ സ്റ്റേഡിയം' എന്ന പേരിലാണ് അറിയപ്പെടുന്നത്.

## അവലംബം

വർഗ്ഗം:ഇന്ത്യയിലെ വനിതാ യോദ്ധാക്കൾ
ത്രിജട

രാമായണത്തിലെ ഒരു രാക്ഷസീകഥാപാത്രമാണ് **ത്രിജട** രാവണൻ സീതയെ അപഹരിച്ച് അശോകവനത്തിൽ പാർപ്പിച്ചപ്പോൾ കാവലിനായി നിയോഗിച്ച രാക്ഷസിമാരിൽ ഒരുവളാണ് ത്രിജട. മറ്റു രാക്ഷസിമാർ രാവണനെ വിവാഹം കഴിക്കാൻ സീതയെ പ്രേരിപ്പിച്ചപ്പോൾ രാമൻ രാവണനെ വധിക്കുമെന്ന് പറഞ്ഞ് ത്രിജട, സീതയെ ആശ്വസിപ്പിക്കുന്നു.രാവണന്റെ സഹോദരൻ ആയുള്ള വിഭിക്ഷണന്റെ പുത്രി ആകുന്നു തൃജട        

## അവലംബം


വർഗ്ഗം:രാമായണത്തിലെ കഥാപാത്രങ്ങൾ
ഉമാശ്രീ

ഒരു ഇന്ത്യൻ അഭിനേത്രിയും രാഷ്ട്രീയ പ്രവർത്തകയുമാണ് **ഉമാശ്രീ**(, ജനനം: 1957 മെയ് 10). 2013-ൽ സിദ്ധരാമയ്യയുടെ മന്ത്രിസഭയിൽ മന്ത്രിയായി.

## ജീവിതരേഖ
കർണാടകയിലെ തുംകുർ ജില്ലയിൽ 1957 മെയ് 10ന് ജനിച്ചു. ഇപ്പോൾ കർണാടക പ്രദേശ് കോൺഗ്രസ് പാർട്ടി കമ്മിറ്റിയുടെ ചെയർമാനാണ്.
## സിനിമയിൽ
1984ൽ  ഉമാശ്രീ സിനിമയിൽ അരങ്ങേറി. എൻ.എസ് റാവു, മുഖ്യമന്ത്രി ചന്ദ്രു എന്നിവരോടൊത്ത് അഭിനയിച്ചു. 2007ൽ മികച്ചനടിക്കുള്ള ദേശീയപുരസ്കാരം ലഭിച്ചു.
## സിനിമകൾ
*ധനി(1996)
*സ്വാഭിമാന
*മണി
*വീരു
*ഗുലാബി ടാക്കീസ്
## സീരിയലുകൾ
*കിച്ചു
*അമ്മ നിനഗാഗി
*മുസഞ്ചേ കാത പ്രസംഗ
*ഹത്യേ
*നൊന്തവാര ഹാഡു

## പുരസ്കാരങ്ങൾ
* മികച്ച നടിക്കുള്ള ദേശീയപുരസ്കാരം(2007)
*മികച്ച സഹനടിക്കുള്ള കർണാടക സംസ്ഥാന ചലച്ചിത്രപുരസ്കാരം
## അവലംബം

## പുറം കണ്ണികൾ

* 

വർഗ്ഗം:1957-ൽ ജനിച്ചവർ
വർഗ്ഗം:മേയ് 10-ന് ജനിച്ചവർ
വർഗ്ഗം:മികച്ച നടിക്കുള്ള ദേശീയ ചലച്ചിത്രപുരസ്കാരം ലഭിച്ചവർ
മെൽബ ഹെർണാണ്ടസ്

ക്യൂബൻ വിപ്ലവ നായികയായിരുന്നു **മെൽബ ഹെർണാണ്ടസ്** (28 ജൂലൈ 1921 – 9 മാർച്ച് 2014). 1953-ൽ ഫുൾജെൻസിയോ ബാറ്റിസ്റ്റ സർക്കാരിനെ പുറത്താക്കാൻ ഫിഡൽ കാസ്‌ട്രോയുടെ നേതൃത്വത്തിൽ നടന്ന ആദ്യശ്രമത്തിൽ കൂടെയുണ്ടായിരുന്ന രണ്ടുവനിതാനേതാക്കളിൽ ഒരാളായിരുന്നു മെൽബ. ആദ്യ അട്ടിമറി ശ്രമം പരാജയപ്പെട്ടിരുന്നു. 1953-ൽ ഇവരെ പിടികൂടി ജയിലിലടച്ചു.

## ജീവിതരേഖ
ഹവാനയിൽ യാഥാസ്ഥിതികരായ മാതാപിതാക്കളുടെ മകളായി ജനിച്ചു. വിയറ്റ്നാമിലെ ക്യൂബൻ അംബാസഡറായി പ്രവർത്തിച്ചു. മരണംവരെ പാർട്ടിയംഗമായിരുന്നു മെൽബ. 1943 ൽ ഹവാന സർവകലാശാലയിൽ നിന്ന് നിയമത്തിൽ ബിരുദം നേടി. കലാപത്തെത്തുടർന്ന് ഏഴു മാസത്തോളം ജയിലിലായിരുന്നു.മോൻകാഡ കലാപത്തിന്റെ നായിക‌യായി പിന്നീട് വിശേഷിപ്പിക്കപ്പെട്ടു. ക്യൂബൻ കമ്മ്യൂണിസ്റ്റ് പാർട്ടിയുടെ കേന്ദ്ര കമ്മിറ്റി അംഗമായിരുന്നു.

## അവലംബം

വർഗ്ഗം:ക്യൂബൻ വിപ്ലവകാരികൾ
വർഗ്ഗം:1921-ൽ ജനിച്ചവർ
വർഗ്ഗം:ജൂലൈ 28-ന് ജനിച്ചവർ
വർഗ്ഗം:2014-ൽ മരിച്ചവർ
വർഗ്ഗം:മാർച്ച് 9-ന് മരിച്ചവർ
ഏയ്‌ലീൻ കോളിൻസ്

ലോകത്തെ ആദ്യ വനിതാ സ്പേസ് ഷട്ടിൽ കമാന്ററായ വ്യക്തിയാണ് **ഏയ്‌ലീൻ കോളിൻസ്**. 23 ജൂലൈ 1999 ന് അമേരിക്കൻ സ്പേസ് ഷട്ടിലായ കൊളംബിയയെ നയിച്ചുകൊണ്ടാണ് ഏയ്‌ലീൻ കോളിൻസ് ഈ ബഹുമതിക്കർഹയായത്.

വർഗ്ഗം:ബഹിരാകാശസഞ്ചാരികൾ
വർഗ്ഗം:1956-ൽ ജനിച്ചവർ
ഇസബെൽ പെറോൺ

ലോകത്തെ ആദ്യ വനിതാ പ്രസിഡന്റായി തിരഞ്ഞെടുക്കപ്പെട്ട വ്യക്തിയാണ് **ഇസബെൽ മാർട്ടിനെസ് ഡി പെറോൺ** (ജനനം: മരിയ എസ്റ്റേല മാർട്ടിനെസ് കാർട്ടാസ്; ജനനം: ഫെബ്രുവരി 4, 1931). അർജന്റീനയിലെ ഒരു പ്രവിശ്യയായ ലാ റിയോജയിലാണ് മരിയ എസ്റ്റെല മാർട്ടിനസ് കാർറ്റസ് എന്ന ഇസബെൽ ജനിച്ചത്.ഇരുപതാമത്തെ വയസ്സിൽ സെർവാന്റിസ് നാഷണൽ തീയറ്ററിന്റെ ബാലെ സം‍ഘത്തിൽ ഇസബെൽ അംഗമായി.ഇക്കാലത്താണ് പെറോണുമായി അടുക്കുന്നത്. പ്രസിഡന്റ് ജുവാൻ പെറോണിന്റെ മൂന്നാമത്തെ ഭാര്യയായിരുന്നു പെറോൺ. ഭർത്താവായ ജുവാൻ പെറോണിന്റെ മരണത്തെത്തുടർന്ന് 1974 ൽ ഇസബെൽ പെറോൺ അർജന്റീനയുടെ 41 ആം പ്രസിഡന്റായി സ്ഥാനമേറ്റു. 1976 ൽ നടന്ന സൈനിക അട്ടിമറിയിൽ ഇസബെൽ പെറോൺ സ്ഥാനഭ്രഷ്ടയാക്കപ്പെടുകയും ജോർജ് റാഫേൽ വിദേല പ്രസിഡന്റാവുകയും ചെയ്തു. 1974 മുതൽ 1985-ൽ രാജിവയ്ക്കുന്നതുവരെ, അവർ ജസ്റ്റിഷ്യലിസ്റ്റ് പാർട്ടിയുടെ രണ്ടാമത്തെ പ്രസിഡന്റ് കൂടിയായിരുന്നു.

## ആദ്യകാലം
മരിയ ജോസെഫ കാർട്ടാസ് ഓൾഗ്, കാർമെലോ മാർട്ടിനെസ് ദമ്പതികളുടെ മകളായി അർജന്റീനയിലെ ലാ റിയോജയിലാണ് മരിയ എസ്റ്റേല മാർട്ടിനെസ് കാർട്ടസ് എന്ന പേരിൽ ജനിച്ചത്. അഞ്ചാം ക്ലാസ്സിനുശേഷം അവർ സ്കൂൾ പഠനം ഉപേക്ഷിച്ചു. 1950 കളുടെ തുടക്കത്തിൽ, സ്ഥിര നാമമായി അവർ തിരഞ്ഞെടുത്ത വിശുദ്ധന്റെ പേരായ ഇസബെൽ (പോർച്ചുഗലിലെ വിശുദ്ധ എലിസബത്തിന്റെ സ്പാനിഷ് രൂപം) എന്ന പേര് സ്വീകരിച്ചുകൊണ്ട് ഒരു നിശാ ക്ലബ്ബ് നർത്തകിയായി ജോലി ചെയ്തു.

## അവലംബം
വർഗ്ഗം:ലോകനേതാക്കൾ
വർഗ്ഗം:അർജന്റീന
വർഗ്ഗം:അർജന്റീനയുടെ പ്രസിഡന്റുമാർ
വർഗ്ഗം:1931-ൽ ജനിച്ചവർ
വിദ്യാഭാരതി

രാഷ്ട്രീയ സ്വയംസേവക സംഘത്തിൻറെ വിദ്യാഭ്യാസ വിഭാഗമാണ്‌ **വിദ്യാഭാരതി**. വിദ്യാഭാരതിയുടെ കേരള വിഭാഗം "ഭാരതീയ വിദ്യാനികേതൻ" എന്ന് അറിയപ്പെടുന്നു. സർക്കാർ വിദ്യാഭ്യാസത്തിനു സമാനമായ വിദ്യാഭ്യാസ ശൃംഖലയാണ് ഭാരതീയ വിദ്യാനികേതൻ. നാഷണൽ ഇൻസ്റ്റിറ്റിയൂട്ട്‌ ഓഫ്‌ ഓപ്പൺ സ്കൂളിങ്ങിന്റെ (എൻ ഐ ഓ എസ്‌) ഏറ്റവും മികച്ച അക്രഡിറ്റഡ്‌ ഏജൻസിയായി ഭാരതീയ വിദ്യാനികേതനെയും കോ-ഓർഡിനേറ്ററായി എൻ.സി.ടി. രാജഗോപാലിനെയും തെരഞ്ഞെടുത്തിട്ടുണ്ട്. വിദ്യാനികേതൻ വിദ്യാലയങ്ങളിൽ  മൂല്യയബോധം ശിക്ഷണവും തിനായുള്ള പഞ്ചാഗ ശിക്ഷഷണം പഠനത്തോടൊപ്പം നടക്കുന്നു. സമ്പൂർണ വളർച്ചക്ക് പാഠപുസ്തകങ്ങളിലൂടെ ലഭിക്കുന്ന വിദ്യാഭ്യാസം മാത്രം പോര എന്നതാണ് പഞ്ചാംഗ ശിക്ഷണത്തിന് നിദാനം.
ശാരീരിക്, യോഗാ, സംഗീതം, സംസ്കൃതം, നൈതികം എന്നിവ പഞ്ചാംഗശിക്ഷണത്തിൽപ്പെടുന്നു. ഭാരതീയ വിദ്യാനികേതൻറെ കീഴിൽ കേരളത്തിൽ ഇന്ന് 500 ലേറെ വിദ്യാലയങ്ങൾ പ്രവർത്തിക്കുന്നുണ്ട്.
എ.വി.ഭാസ്കർ ആണ് ഭാരതീയ വിദ്യാനികേതൻ്റെ പ്രവർത്തനത്തിന് കേരളത്തിൽ തുടക്കം കുറിച്ചത്.

കേരളത്തിലെ എല്ലാ ജില്ലകളിലും ഭാരതീയ വിദ്യാനികേതൻ വിദ്യാലയങ്ങൾ പ്രവർത്തിക്കുന്നു.

വർഗ്ഗം:കേരളത്തിലെ വിദ്യാഭ്യാസസ്ഥാപനങ്ങൾ
വർഗ്ഗം:ഹിന്ദുത്വ
ഇസ്മത് ചുഗ്തായ്

ഉറുദു സാഹിത്യലോകത്ത് തനതായ മുദ്ര പതിപ്പിച്ച വനിതയാണ്   ഇസ്മത് ചുഗ്തായ് (ഓഗസ്റ്റ് 15, 1915- ഒക്റ്റോബർ 24, 1991)                                                 മധ്യവർഗ്ഗ  കുടുംബങ്ങളിലെ  സ്ത്രീകളാണ് ചുഗ്തായിയുടെ ചെറുകഥകളിലെ കേന്ദ്ര കഥാപാത്രങ്ങൾ.   **ഇസ്മത് ആപാ കേ നാം** എന്ന പേരിൽ പിന്നീട് മോട്ലി തിയറ്റർ ഗ്രൂപ്  ചില  ചെറുകഥകളുടെ  നാടകാവിഷ്കാരം രൂപപ്പെടുത്തിയിട്ടുണ്ട്. 

## ജീവിതരേഖ
ബദായുനിലെ ഒരു മധ്യവർഗ്ഗ മുസ്ലീം കുടുംബത്തിലെ പത്തു സന്താനങ്ങളിൽ ഒമ്പതാമത്തെ കുഞ്ഞായാണ്  ഇസ്മത് ചുഗ്തായ് ജനിച്ചത്.  മൂത്ത സഹോദരൻ മിർസാ അസീം ബേഗാണ് ഇസ്മത്തിന്റെ  സാഹിത്യഭിരുചി വളർത്തിയെടുത്തത്. ബി.എ.യും  ബി.ടിയും കരസ്ഥമാക്കിയശേഷം ഇസ്മത് വനിതാ കോളേജിൽ പ്രിൻസിപ്പലായും പിന്നീട് ബോംബേയിൽ School Inspecter ആയും ജോലി നോക്കി. 1942-ൽ ചലച്ചിത്ര സംവിധായകനായിരുന്ന ഷാഹിദ് ലത്തീഫുമായുളള വിവാഹം നടന്നു.  1991 ഒക്റ്റോബർ 24-ന് മുംബായിൽ വെച്ച് അന്തരിച്ചു.

## സാഹിത്യ ജീവിതം
യാഥാസ്ഥിതിക വിഷയങ്ങളിൽ നിന്ന് വളരെ വ്യത്യസ്തമായ പ്രമേയങ്ങളാണ് ഇസ്മത് ചുഗ്തായ് തന്റെ രചനകളിലൂടെ പുറത്തു കൊണ്ടു വന്നത്.  
ഇരുപത്തിമൂന്നാമത്തെ വയസ്സിൽ  ആദ്യത്തെ ചെറുകഥ   **ഫസാദി** പ്രസിദ്ധീകരിച്ചു. 1942-ലാണ് ഏറെ വിവാദാസ്പദമായ **ലിഹാഫ്** (ക്വിൽട്ട്, അഥവാ പുതപ്പ്)  പ്രസിദ്ധീകരിക്കപ്പെട്ടത്. കഥ അശ്ലീളമാണെന്നു മുദ്ര കുത്തപ്പെട്ടു. ചുഗ്തായിക്ക് കോടതി കയറേണ്ടി വന്നു. പക്ഷേ  കോടതി അവരെ വെറുതെ വിട്ടു.
#### ചെറുകഥാ സംഗ്രഹങ്ങൾ
#ലിഹാഫ് ( The Quilt)
#കലിയാം (പൂമൊട്ടകൾ )
#ചോട്ടേം (മുറിവുകൾ)
#ഏക് ബാത് (ഒരു കാര്യം)
#ഛുയി മുയി (തൊട്ടാവാടി)
#ദോ ഹാഥേം (രണ്ടു കൈകൾ)
#ഖരീദ് ലോ (വിലക്കു വാങ്ങാം)
#ഏക് കത്റ ഖൂൻ(ഒരു ചൊട്ടു രക്തം)
#ഥോടീ സി പാഗൽ  
#### നോവലുകൾ - ചെറുതും വലുതും
#ടേഡീ ലക്കീർ (വളഞ്ഞ വര)
#സൌദാത് (ഭ്രാന്തൻ)
#സിദ്ദി (പിടിവാശി)
#ദി കി ദുനിയാ
#മാസൂം (നിഷ്തളങ്ക)
#### പുരസ്കാരങ്ങൾ
*1974- ഗാലിബ് അവാർഡ് (ടേഡീ ലകീർ )
*1975- ഫിലിം ഫെയർ ബെസ്റ്റ് സ്റ്റോറി അവാർഡ് (ഗരം ഹവാ, കൈഫി അസ്മിയോടൊപ്പം)
*1982-സോവിയറ്റ് ലാന്ഡ് നെഹ്റു അവാർഡ് 
*1990- ഇക്ബാൽ സമ്മാൻ 

## അവലംബം

വർഗ്ഗം:ഉർദു നോവലെഴുത്തുകാർ
വർഗ്ഗം:1915-ൽ ജനിച്ചവർ
വർഗ്ഗം:ഓഗസ്റ്റ് 15-ന് ജനിച്ചവർ
വർഗ്ഗം:1991-ൽ മരിച്ചവർ
വർഗ്ഗം:ഒക്ടോബർ 24-ന് മരിച്ചവർ
നിക്കരാഗ്വൻ ഹാർവെസ്റ്റ് മൗസ്

കോസ്റ്റാറിക്കയിലും നിക്കരാഗ്വയിലും കാണപ്പെടുന്ന ക്രൈസെറ്റിഡേ കുടുബത്തിൽ പെട്ട റോഡന്റാണ് (കരണ്ടുതിന്നുന്ന ജീവി) **നിക്കരാഗ്വൻ ഹാർവെസ്റ്റ് മൗസ്** (***റൈത്രോഡോണ്ടോമൈസ് പാരാഡോക്സസ് Reithrodontomys paradoxus***).

## അവലംബം
* Reid, F., Emmons, L., Matson, J. & Timm, R. 2008.  Reithrodontomys paradoxus.   2008 IUCN Red List of Threatened Species.   Downloaded on 27 February 2009.
*Musser, G. G. and M. D. Carleton. 2005. Superfamily Muroidea. pp.&nbsp;894–1531 *in* Mammal Species of the World a Taxonomic and Geographic Reference. D. E. Wilson and D. M. Reeder eds. Johns Hopkins University Press, Baltimore.
ഇന്ദ്രാണി ഹൽദാർ

ഒരു ബംഗാളി അഭിനേത്രിയാണ് **ഇന്ദ്രാണി ഹൽദാർ**(ജനനം: 1971 ജനുവരി 6).
## ജീവിതരേഖ
1971 ജനുവരി 6ന് പ്ശ്ചിമ ബംഗാളിൽ സഞ്ജയ് ദാസ്ഗുപ്തയുടെ മകളായി ജനിച്ചു. മൾട്ടിപർപ്പസ് ഗേൾസ് ഹൈ സ്ക്കൂളിൽ പഠിച്ചു. ജോഗമായ ദേവി കോളേജിൽ നിന്നും ഡിഗ്രി പാസായി. തങ്കമണിക്കുട്ടിയിൽ നിന്നും ശാസ്ത്രീയ നൃത്തം അഭ്യസിച്ചു. ഒരു പൈലറ്റിനെ വിവാഹം കഴിച്ചു.
## സിനിമകൾ
*സ്ട്രിങ്ങ്സ് ഓഫ് പാഷൻ  
*ചൗധരി പരിബാർ
*അങ്കുശ്
*ദേബ്ദാസ്
*ഭൈരവ്
*അനു
*ദാഹൻ
*സംപ്രധാൻ
*ദേബോർ
## ടെലിഫിലിമുകൾ, സീരിയലുകൾ
*ഫക്കീർ
*മാ ശക്തി
*തമാശരേഖ
*സുജാത
*സാവിത്രി
*പിൻസർ
*തേരോ പർബാൻ
## പുരസ്കാരങ്ങൾ
*മികച്ച നടിക്കുള്ള ദേശീയപുരസ്കാരം(1997)
*കലാകാർ അവാർഡ്(1997)
*മികച്ച നടിക്കുള്ള മാഡ്രിഡ് ഫിലിം ഫെസ്റ്റിവൽ അവാർഡ്(2008)
## അവലംബം

വർഗ്ഗം:1971-ൽ ജനിച്ചവർ
വർഗ്ഗം:ജനുവരി 6-ന് ജനിച്ചവർ
വർഗ്ഗം:മികച്ച നടിക്കുള്ള ദേശീയ ചലച്ചിത്രപുരസ്കാരം ലഭിച്ചവർ
വർഗ്ഗം:അഭിനേതാക്കൾ
വർഗ്ഗം:ബംഗാളി ചലച്ചിത്രനടിമാർ
സതേൺ പിഗ്മി മൗസ്

ക്രൈസെറ്റിഡേ കുടുംബത്തിൽ പെടുന്ന ഒരു  റോഡന്റാണ് **സതേൺ പിഗ്മി മൗസ്** (***ബൈയോമൈസ് മസ്കുലസ് Baiomys musculus***).
എൽ സാൽവഡോർ, ഗ്വാട്ടിമാല, ഹോണ്ടുറാസ്, മെക്സിക്കോ, നിക്കരാഗ്വ എന്നിവിടങ്ങളിലാണ് ഈ സ്പീഷീസ് കാണപ്പെടുന്നത്.

മറ്റു പേരുകൾ:
**ബൈയോമൈസ് ബ്രണ്ണിയസ് (Baiomys brunneus)* (ജെ. എ. അലൻ, ചാപ്മാൻ എന്നിവർ 1897)
**ബൈയോമൈസ് ഗ്രൈസെസ്കെൻസ് (Baiomys grisescens)* ഗോൾഡ്മാൻ, 1932
**ബൈയോമൈസ് ഹാൻഡ്ലേയി (Baiomys handleyi)* പക്കാർഡ്, 1958
**ബൈ‌യോമൈസ് ഇൻഫെർനാറ്റിസ് (Baiomys infernatis)* ഹൂപ്പർ, 1952
**ബൈയോമൈസ് നെബുലോസസ് (Baiomys nebulosus)* ഗുഡ്‌വിൻ, 1959
**ബൈയോമൈസ് നിഗ്രെസ്കൻസ് (Baiomys nigrescens)* ഓസ്ഗുഡ്, 1904
**ബൈയോമൈസ് പാലിഡസ് (Baiomys pallidus)* റസ്സൽ, 1952
**ബൈയോമൈസ് പുള്ളസ് (Baiomys pullus)* പക്കാർഡ്, 1958

## അവലംബം
* Baillie, J. 1996.  Baiomys musculus.   2006 IUCN Red List of Threatened Species.   Downloaded on 19 July 2007.
*Musser, G. G. and M. D. Carleton. 2005. Superfamily Muroidea. pp.&nbsp;894–1531 *in* Mammal Species of the World a Taxonomic and Geographic Reference. D. E. Wilson and D. M. Reeder eds. Johns Hopkins University Press, Baltimore.
കൈകസി

രാവണന്റെ അമ്മയാണ് ദൈത്യ രാജകുമാരിയായ **കൈകസി**. വിശ്രവസ്സിന്റെ രണ്ടാമത്തെ പത്നിയാണ് കൈകസി. വിശ്രവസ്സിനു കൈകസിയിൽ ജനിച്ചവരാണ് രാവണൻ, കുംഭകർണ്ണൻ, വിഭീഷണൻ. ശൂർപ്പണഖ എന്നിവർ.

രാക്ഷസരാജാവായ സുമാലിക്കു പത്തുപുത്രന്മാരും നാലുപുത്രികളും ഉണ്ടായി. ഏറ്റവും ഇളയവളയായിരുന്നു കൈകസി.  താടകയായിരുന്നു കൈകസിയുടെ അമ്മ.   സുമാലി തന്റെ മകൾ ലോകത്തിലെ ഏറ്റവും ശക്തനായ രാജാവിനെ വരിച്ച് അതിശക്തനായ ഒരു പുത്രനെ പ്രസവിക്കണം എന്ന് ആഗ്രഹിച്ചു. സുമാലി ലോകത്തിലെ രാജാക്കന്മാരൊക്കെ തന്നെക്കാൾ ശക്തികുറഞ്ഞവർ എന്നുകണ്ട് അവരെ പരിത്യജിച്ചു. കൈകസി മുനിമാരുടെ ഇടയിൽ തിരഞ്ഞ് ഒടുവിൽ വൈശ്രവനെ ഭർത്താവായി തിരഞ്ഞെടുത്തു.

## അവലംബം


വർഗ്ഗം:രാമായണത്തിലെ കഥാപാത്രങ്ങൾ
സോജേണർ ട്രൂത്ത്

അടിമത്തത്തിനും ലിംഗ വിവേചനത്തിനും എതിരെ ശബ്ദമുയർത്തിയ ഒരു ആഫ്രിക്കൻ അമേരിക്കൻ വനിതയായിരുന്നു **സോജേണർ ട്രൂത്ത്**. ഇസബെല്ല ബോംഫ്രീ എന്നാണ് അവരുടെ യഥാർത്ഥ നാമം.ഒരു അടിമയായി ന്യൂയോർക്കിൽ ജനിച്ചു.1826ൽ അടിമത്തത്തിൽ നിന്ന് രക്ഷ നേടി. അഞ്ചുവയസ്സുള്ള മകനെ തിരിച്ചു കിട്ടാൻ വെള്ളക്കാരനായ ഉടമസ്ഥനോട് നിയമപോരാട്ടം നടത്തി വിജയിച്ചു. ഒരു ആഫ്രിക്കൻ അമേരിക്കൻ സ്ത്രീ നേടുന്ന ആദ്യത്തെ നിയമവിജയങ്ങളിൽ ഒന്നായിരുന്നു അത്.

1843ൽ തനിക്ക് ആത്മീയ ഉണർവ് ലഭിച്ചതായി അവർ അഭിപ്രായപ്പെട്ടു. സത്യ-യാത്രിക എന്നർത്ഥം വരുന്ന സോജേണർ ട്രൂത്ത് എന്ന പേരു സ്വീകരിച്ചു. സ്ത്രീകളുടെയും ആഫ്രിക്കൻ അമേരിക്കക്കാരുടെയും അവകാശങ്ങൾക്ക് വേണ്ടി ശബ്ദമുയർത്തി.

## ആദ്യകാലം
സോജേണർ ട്രൂത്ത് 1797 നും 1800 നും ഇടയിൽ ജനിച്ചതായി  ട്രൂത്ത് ഒരിക്കൽ കണക്കാക്കപ്പെടുന്നു. ജെയിംസിനും എലിസബത്ത് ബോംഫ്രീക്കും (പിന്നീട് ബോംഫ്രീ എന്നും അറിയപ്പെട്ടു) ജനിച്ച 10 അല്ലെങ്കിൽ 12 കുട്ടികളിൽ ഒരാളായിരുന്നു ട്രൂത്ത്. ഘാനയിൽ നിന്ന് പിടിക്കപ്പെട്ട ഒരു അടിമയായിരുന്നു അവളുടെ പിതാവ്, അതേസമയം "മൗ-മൗ ബെറ്റ്" എന്ന് വിളിപ്പേരുള്ള അമ്മ ഗിനിയയിൽ നിന്ന് പിടിക്കപ്പെട്ട അടിമകളിൽ ഒരാളുടെ മകളായിരുന്നു.

## അവലംബം


വർഗ്ഗം:അമേരിക്കയിലെ വംശീയത
വർഗ്ഗം:1797-ൽ ജനിച്ചവർ
വർഗ്ഗം:1883-ൽ മരിച്ചവർ
വർഗ്ഗം:അമേരിക്കൻ വനിതകൾ
വർഗ്ഗം:നവംബർ 26-ന് മരിച്ചവർ
വർഗ്ഗം:അടിമത്തം
ആലീസ് ഗ്രീനെ

യുണൈറ്റഡ് കിംഗ്ഡം ജന്മദേശമായുള്ള ഒരു വനിതാ ടെന്നിത് കായിയതാരമാണ് **ആലീസ് ഗ്രീനെ** *Alice Greene*. 1908 -ൽ ലണ്ടനിൽ നടന്ന ഒളിമ്പിക്സിൽ ടെന്നിസ്  വനിതാ വിഭാഗത്തിൽ വെള്ളിമെഡൽ നേടുകയുണ്ടായി.
## അവലംബം
ചന്ദ്രേഷ് കുമാരി

പതിനഞ്ചാം ലോക്സഭയിലെ അംഗമാണ് **ചന്ദ്രേഷ് കുമാരി കടോച്**.  ഇന്ത്യൻ പാർലമെന്റിലെ അധോസഭയായ ലോക്സഭയിൽ രാജസ്ഥാനിലെ ജോധ്പൂർ ലോക്സഭാമണ്ഡലത്തെയാണ് പ്രതിനിധീകരിക്കുന്നത്. . 2012 ഒക്ടോബർ 28 നു കേന്ദ്ര സാംസ്കാർകവകുപ്പ് മന്ത്രിയായി ചുമതലയേറ്റു.
## അവലംബം


വർഗ്ഗം:1944-ൽ ജനിച്ചവർ
സോഫിയ അസ്സെഫ

3000 മീറ്റർ സ്റ്റീപ്പ്‌ൾചെയ്സ് എന്ന വിഭാഗത്തിൽ മികവു നേടിയ എത്യോപ്യ ജന്മദേശമായുള്ള ദീർഘദൂര ഓട്ടക്കാരിയാണ് **സോഫിയ അസ്സെഫ** *Sofia Assefa*  (Amharic: ሶፍአ አሠፋ; ജനനം14 നവംബർ 1987  അഡിസ് അബെബ). 2012-ൽ ലണ്ടനിൽ നടന്ന ഒളിമ്പിക്സിൽ 3000 മീറ്റർ സ്റ്റീപ്പ്‌ൾചെയ്സ് വിഭാഗത്തിൽ വെങ്കലമെഡൽ നേടിയിട്ടുണ്ട്.
## അവലംബം

വർഗ്ഗം:വനിതാ കായിക താരങ്ങൾ
വർഗ്ഗം:ഒളിമ്പിക്സ് 2012 (ലണ്ടൻ)
ലൂസിയാന അയ്‌മർ

അർജന്റീന ജന്മദേശമായുള്ള വനിതാ ഹോക്കിതാരമാണ് **ലൂസിയാന അയ്‌മർ** എന്ന  **ലൂസിയാന പൗള അയ്‌മർ** (*Luciana Paula Aymar*).  അന്താരാഷ്ട്ര ഹോക്കി ഫെഡറേഷൻ നൽകുന്ന FIH Player of the Year Award ഏറ്റവും കൂടുതൽ തവണ നേടിയ വ്യക്തി എന്ന നിലയിലും ഏറ്റവും മികച്ച വനിതാ ഹോക്കി കായികതാരം എന്ന നിലയിലും അറിയപ്പെടുന്നു.
## അവലംബം

വർഗ്ഗം:ഹോക്കി കളിക്കാർ